Osnovni kurs za LOGREP korisnike/operatore, klasa 14-2\nDana 22.09.2014. godine, u kasarni „Vojvoda Radomir Putnik“ u Doboju, u organizaciji Komande logistike sa realizacijom je počeo „Osnovni kurs za LOGREP korisnike/operatore-14-2“.\nKurs pohađa 23 polaznika iz komandi i jedinica OS BiH, a kurs traje 5 radnih dana (od 22.09. do 26.09.2014. godine).\nU ime komandanta Komande logistike, kurs je zvanično otvorio i polaznicima i instruktorima se obratio načelnik Centra za kontrolu kretanja pukovnik Ernes Heleg, koji je u svom obraćanju posebno istakao značaj obuke u korištenju LOGFAS softverskih alata kao polazne osnove za automatizaciju logističkih procesa u planiranju i izvještavanju o potrebama, zalihama, operativnosti i dostupnosti materijalnih sredstava. Na kraju svog obraćanja, pukovnik Heleg je svim polaznicima zaželio uspješan rad i usvajanje novih znanja.\n„Osnovni kurs za LOGREP korisnike/operatore“ je kurs iz programa obuke u NATO školi za komunikacije i informacione sisteme (NCISS Latina, Italija) i ima za cilj obuku u korištenju dijela LOGFAS softverskog paketa koji se odnosi na logističko izvještavanje (LOGREP – Logistics Reporting).\nOvaj kurs je po sadržaju, formi, temama i načinu izvođenja identičan NATO kursu „LOGREP Basic Course“ (NCISS kod: 226) koji realizuje NATO škola NCISS Latina, Italija.\nKurs realizuju instruktori iz OS BiH koji su prethodno certificirani od NATO škole NCISS, tj. koji su završili NATO LOGREP instruktorski kurs (LOGREP TTT).\nKurs ima za cilj obuku logističkog personala u korištenju LOGFAS softverskog paketa, odnosno, njegovog dijela (modula) LOGREP, u cilju podrške u radu organa logistike u organizovanju, kontroli i analiziranju logističkih podataka i potreba komandi i jedinica, što uključuje i uloge u planiranju, koordinaciji, analiziranju i izvršenju logističke podrške kako na nacionalnom nivou, tako i u NATO vježbama i operacijama.\nKurs se realizuje u potpuno opremljenom LOGFAS kabinetu, metodama prezentacija, instrukcija, praktičnog rada na računaru i rješavanja zadataka (vježbi) na računaru.\nNakon uspješno završenog kursa, polaznici kursa dobijaju certifikat sa kvalifikacijom „LOGREP operater“.\nOvaj kurs koji se realizuje u četiri termina u ovoj godini za pripadnike OS BiH, od strane NATO škole za komunikacije i informacione sistem (NCISS) Latina, Italija, zvanično je priznat kao NATO kurs i za polaznike ova četiri kursa u organizaciji Komande logistike, certifikati će biti dodijeljeni od strane NATO škole NCISS. Svi polaznici koji uspješno završe ovaj kurs ulaze u NATO bazu certificiranih LOGFAS operatora.


Stručnjaci EU: Problematičan izbor sudija u Srbiji - Dnevni list Danas\nPočetna » Društvo » Stručnjaci EU: Problematičan izbor sudija u Srbiji\nStručnjaci EU: Problematičan izbor sudija u Srbiji\nPostojeća situacija u izboru sudija i tužilaca u Srbiji je problematična, jer su procedure nejasne i neprecizne i ne postoji pravna izvesnost, navodi se u izveštaju stručnjaka Evropske unije.\n0Piše: Fonet 23. oktobra 2017. 12.05\nIzveštaj su sačinili nakon dvoipogodišnjeg projekta Jačanja kapaciteta Visokog saveta sudstva (VSS) i Državnog veća tužioca (DVT), vrednog dva miliona evra.\nU izveštaju se ocenjuje da je ovakva situacija posledica neuspešnog pokušaja da se pomire dva sistema izbora – onog postojećeg pre početka rada Pravosudne akademije i novog, koji podrazumeva Pravosudnu akademiju.\nVeoma mali broj svršenih polaznika Pravosudne akademije postaju sudije i tužioci i zato je dovedena u pitanje svrha njenog postojanja, navodi se u izveštaju.\nU preporukama za prevazilaženje situacije se navodi da sistem izbora sudija i tužilaca mora počivati na principu zasluga, a predloženo je da izbor bude zasnovan na jedinstvenom pristupu preko Pravosudne akademije, pod rukovodstvom i nadzorom VSS i DVT.\nU izveštaju se uzimaju u obzir i interesi sudijskih i tužilačkih pomoćnika, te se predlaže definitivni prelazak na novi sistem izbora uz prelazni period u kome bi na svakom konkursu bili zastupljeni i svršeni polaznici Pravosudne akademije i sudijski i tužilački pomoćnici u precizno određenom procentu.\nU preporukama se zaključuje da je novi sistem izbora neizbežan, jer je usuglašen sa standardima EU i odražava njene najbolje prakse, navodi se u saopštenju Alumni kluba Pravosudne akademije.\neu, izbor sudijeBeograd


NOVA: Dragišiću, sram te bilo, izdajniče! – Borba\n------ politika, na tri\nNova srpska demokratija nema nikakve dileme da će Aleksandar Vučić i SNS biti izloženi neviđenim pritiscima spolja, ali i iznutra kako bi rješenje statusa Kosova i Metohije išlo na ruku neprijateljima srpskog naroda. Mi znamo da se u ovakvim prelomnim trenucima podižu spavači i špijuni stranih obavještajnih službi, koji imaju za cilj da raspire neslogu unutar srpskog naroda, kako bi neprijatelji lakše obavili svoj nečasni posao, kaže se u saopštenju Nove srpske demokratije.\nOni navide da je poslanik SNS i dobro obaviješteni analitičar Miroslav Lazanski je to pošteno priznao: “Obavještajno smo izbušeni kao nijedna zemlja u Evropi, ja vam kažem da ima izdajnika, ali niko neće da ih procesuira”, izjavio je Lazanski.\n“Onaj koji, nažalost, nije procesuiran, a za koga sva srpska javnost zna da je očigledni plaćenik crnogorskog režima i otvoreni srpski izdajnik, je i član poslaničke grupe SNS Zoran Dragišić, kolega Lazanskog iz poslaničkog kluba. Dragišić je, po naređenju njegovih poslodavaca, javno podržao najvećeg neprijatelja srpskog naroda Mila Đukanovića, otvoreno agitujući za njegovu pobjedu na predsjedničkim izborima, objašnjavajući taj svoj sramotni čin izdaje navodnim poboljšanjem odnosa između Srbije i Crne Gore u takvom razvoju situacije, stoji u saopštenju.\nVučić i Milo bez zvaničnih sastanaka šest godina\nOd 2012. godine, otkako je SNS na vlasti u Srbiji, pa do današnjeg dana, nijednom nije došlo do zvaničnog susreta Mila Đukanovića i Aleksandra Vučića, pa nikome nije jasno kako bi nastavak vršenja vlasti Đukanovića u narednih pet godina poboljšao odnose Srbije i Crne Gore.\n“Ako ima neke tajne politike sa kojom nije upoznat srpski narod u Crnoj Gori, a o kojoj Dragišić zna više od nas, dobro bi bilo da to učini javnim kako bi se svi o tome odrediti. Za nas, političke predstavnike srpskog naroda, iz parlamentarne stranke koja sa ponosom, jedina u Crnoj Gori, u svom imenu ima prefiks srpska, kao što to ima i SNS u Srbiji, nema dileme – pobjedi Mila Đukanovića na predsjedničkim izborima mogu da se raduju samo naši neprijatelji ili prijatelji naših neprijatelja. To bi značilo pojačanje diskriminacije i nacionalne segregacije, i nastavak progona srpskog naroda, osnažilo antisrpsku i antirusku histeriju, ugrozilo naš kulturni i nacionalni identitet i dovelo u pitanje čak i opstanak SPC na ovim prostorima. Svakom ko imalo poznaje odnose u Crnoj Gori, jasno je da će srpski narod, i mi njegovi politički predstavnici, pružiti maksimalni otpor ovom Đukanovićevom naumu, kao što smo u čitavoj istoriji pružali otpor svakom okupatoru koji je želio da nas poturči, pounijati ili polatini, piše u saopštenju.\nZnači, Zoranu Dragišiću je jasno da pobjeda Đukanovića neminovno znači intenziviranje sukoba i sasvim izvjesnu nestabilnost Crne Gore, jer Đukanovićev politički angažman, od vremena otkako je počeo da radi za NATO bezbjednosne strukure, je isključivo zasnovan na antisrpskoj politici.\n“Predsjednik DPS-a nije do sada propustio nijednu priliku da uradi sve što je u njegovoj moći protiv Srbije i srpskog naroda. Srpski narod, bar onaj koji živi u CG, to mu nikada neće oprostiti, i sigurno se ovom nasilniku neće predati bez borbe, kaže se u saopštenju.\nBorba saznaje: Inspektori sumnjiče “škaljarce” za likvidaciju Blaža Đurovića


Izvor: B92, 16.Jul.2019, 15:09\nNjen plan podrazumeva EU angažovanu u borbi protiv klimatskih promena, posvećenu zaštiti evropskih vrednosti i demokratije, odlučniu u borbi za rodnu ravnopravnost. Evroposlanici će o njenoj nominaciji glasati danas popodne.\nU govoru u Strazburu, >> Pročitaj celu vest na sajtu B92 << Fon der Lajen predlaže još smelije ciljeve za smanjenje emisije štetnih gasova za 55 umesto 50 odsto do 2030. godine. Obavezala se i da će u prvih 100 dana na čelu Komisije dostaviti plan "Zeleni dogovor za Evropu" i evropski zakon o klimi, saopštio je Evropski parlament. Najavila je i plan za održive evropske investicije, uključujući delimičnu konverziju fondova Evropske investicione banke u "banku za klimu" kako bi se obezbedilo 1.000 milijardi evra ulaganja tokom deset godina.\nOna je istakla i da EU mora da uspostavi ekonomiju koja služi ljudima u čemu "svako mora da nosi deo tereta". To se, kako je navela, odnosi i na tehnološke džinove koji posluju u Evropi i još ne plaćaju njenim građanima za pristup ljudskom i društvenom kapitalu EU.\nRekla je da se protiv nasilja nad ženama treba odlučno boriti i da će zato tražiti da se to nasilje definiše kao zločin u evropskim ugovorima i da se paralelno završi pristupanje EU Istanbulskoj konvenciji.\nFon der Lajen je istakla posvećenost vladavini prava kao evropskoj vrednosti i najavila da namerava da uspostavi mehanizam za monitoring na nivou EU uz postojeće mere. Ona je naglasila da te evropske vrednosti uključuju i dužnost spasavanja života na moru koja treba da se uvede u "humanu graničnu policiju". Iskazala je podršku "novom paktu o migraciji i azilu" i reformi Dablinske konvencije, dodavši da namerava da poveća snage Fronteksa na 10.000 ne do 2027, već do 2024. godine.\nKandidatkinja za predsednicu Evropske komisije ukazala je da je potrebno ojačati sistem "špicenkandidata", odnosno izbora vodećih kandidata za ključne EU funkcije, kao i da treba razmotriti mesto transnacionalnih lista na budućim evropskim izborima.\nIzvor: RTV Pink, 17.Jul.2019, 07:16\nNovoizabrana šefica Evropske komisije Ursula fon der Lajen obećala je danas, nakon "tesnog" glasanja u Evroskom parlamentu , ujedinjenu i snažnu Evropu.


Glasanje o Trampovom opozivu - referendum o mogućnosti za njegovu kandidaturu 2024 - Američki izbori\nDonald Tramp je ušao u istoriju kao jedini američki predsednik protiv koga je proces opoziva pokrenut dva puta. Na sednici Predstavničkog doma održanoj u sredu, 13. januara, pokrenuta je procedura za novi impičment predsednika Trampa, iako nas tek nekoliko dana deli od isteka njegovog predsedničkog mandata, što naizgled nameće pitanje o svrshishodnosti opoziva odlazećeg predsednika.\nIako će glasanje o opozivu u Senatu po svemu sudeći doći na red nakon stupanja na dužnost novog predsednika, Džozefa Bajdena, interesovanje za ishod nije ništa manje, s obzirom da se, kako prenosi Politico, o glasanju govori kao o „referendumu o tome da li Tramp treba da ima mogućnost da se ponovo kandiduje za federalnu funkciju“.\nHoakin Kastro, član Predstavničkog doma Kongresa i jedan od devet menadžera impičmenta koje je imenovala spiker Predstavničkog doma, Nensi Pelosi, u nedelju je za ABC objasnio suštinu pokretanja ove procedure. Naime, u ovom specifičnom slučaju jedan od ciljeva impičmenta jeste da se onemogući predsedniku Trampu da se u budućnosti ponovo kandiduje na mesto predsednika. „Razlog za to jeste da neko ko je podsticao nerede, napad na vladu Sjedinjenih Država ne treba da bude predsednik ponovo. Tako da nije dovoljno samo osigurati da se njegovo ponašanje suoči sa posledicama. Svakako i to, ali čak i nakon što napusti funkciju, potrebno je osigurati da se ne može ponovo kandidovati za predsednika“, poručio je Kastro.\nČlan Predstavničkog doma, Džejmi Raskin je Trampove aktivnosti nakon predsedničkih izbora – višemesečno negiranje legitimnosti rezultata koje je i eskaliralo napadom njegovih pristalica na Kapitol 6. januara – okarakterisao kao „najozbiljniji zločin koji je jedan predsednik ikada počinio prema Sjedinjenim Državama“.\nSa druge strane, jedan od Trampovih saradnika, senator Lindzi Grejem, upozorava da bi insistiranje demokrata na optužbi vodilo daljoj polarizaciji u zemlji. On je u nedelju uputio pismo Čaku Šumeru, lideru manjine u Senatu, sa predlogom da podrži glasanje o odbacivanju Zakona o impičmentu Predstavničkog doma. „Odlagaćemo u nedogled, ako ne zauvek, oporavak naše nacije ako drugačije postupimo“, poručio je Grejem. On u pismu navodi da potpredsednik Majk Pens i lider većine u Senatu Mič Mekonel nisu prekršili svoje zakletve da će štititi Ustav, odbivši pozive na neustavno preokretanje rezultata predsedničkih izbora. Međutim, Grejem piše da će, ukoliko se proces impičmenta nastavi, prvo delo Čaka Šumera kao lidera većine u Senatu, što će uskoro postati, biti „pokušaj osvete“, na šta bi se Senat „prisilio“, što je „samo po sebi neustavna radnja u ovoj sramotnoj sagi – procesu opoziva bivšeg predsednika“. Za sada, odgovor na pismo senator Grejem još uvek nije dobio.\nNakon što novooizabrani senatori polože svoje zakletve, odnos snaga biće 50-50, uz glas potpredsednice Kamale Haris koja demokratama donosi većinu pri podeljenim glasanjima. S obzirom da je za odluku o opozivu potrebno dve trećine glasova, uz glasove svih demokrata biće neophodno za impičment pridobiti i podršku sedamnaestoro republikanskih senatora. Uz odluku o opozivu, članovi Senata će, na izvestan način, suditi i o izborima 2024. godine, na kojima je svoje učešće Donald Tramp i ranije najavljivao, te potencijalno i o važnim promenama koje mogu da uslede u Republikanskoj partiji.


Vesti online / Svet / / Bečlije hrle na Jahorinu\nBečlije hrle na Jahorinu\nNa inicijativu predsednika Zajednice srpskih klubova u Beču Borislava Kapetanovića, u saradnji sa Predstavništvom Republike Srpske u Austriji i Boška Jugovića, načelnika opštine Pale, u glavnom gradu Austrije predstavljeni su turistički potencijali Jahorine.\nOdličan odnos cene i kvaliteta: Ljevnaić predstavlja potencijale Jahorine\nDejan Ljevnaić, direktor Olimpijskog centra Jahorina, govorio je predstavnicima austrijskih medija, turističkih agencija i srpske dijaspore o novinama koje su planirane za predstojeću zimsku turističku sezonu na ovoj planini.\n- Imamo novi sistem osnežavanja koji prvi put u istoriji garantuje skijašima sigurnost i sneg minimalno 120 dana. Imamo i nove staze koje garantuju ozbiljan kvalitet konkurentan s evropskim, a što je najvažnije, imamo odličnu vezu sa Bečom. Vezu čini naša dijaspora, ali i tri leta dnevno na međunarodni aerodrom Sarajevo koji je od Jahorine udaljen samo 28 kilometara - objasnio je Ljevnaić.\nOn je rekao da postoji i odličan odnos cena i kvaliteta koji je mnogo konkurentniji u odnosu na cene u austrijskim skijalištima.\nDodao je da Jahorina ima šta da ponudi kao i da već veliki broj grupa iz Beča najavljuje svoj dolazak na ovu planinu što je dobro za Jahorinu i za celokupnu Republiku Srpsku.\n- Efekte prezentacije smo već videli kada nam je dolazak na Jahorinu potvrdila grupa od 70 skijaša što smatramo velikim uspehom koji može biti samo okidač da osvojimo tržište Austrije - rekao je Ljevnaić.\nOlimpijski centar Jahorina doživeo je ekspanziju u prethodnoj godini čemu su svakako doprineli brojni događaji organizovani u ovom centru.\nZa predstojeću sezonu najviše pažnje posetilaca izazvao je, prvi od predviđenih događaja, koncert Cece Ražnatović 1. decembra, povodom otvaranja sistema veštačkog osnežavanja na olimpijskoj planini. Posle toga uslediće Retro ski opening od 13. do 16. decembra sa koncertom Crvene jabuke i popustima od 70 odsto na ski karte, a zatim koncert Lepe Brene 29. decembra, ali i brojne manifestacije zabavnog i takmičarskog karaktera koje će i tokom 2019. oduševljavati posetioce ove planine.\nBolje je među svojima\nPrisutne predstavnike srpske dijaspore veoma je zainteresovala ponuda Jahorine, čije potencijale mnogi nisu ni poznavali.\n- Nisam nikada bio na Jahorini i zato sam došao da čujem šta ova naša planina nudi. Nisam znao da ima toliko mogućnosti za skijanje, pa ću sigurno otići da na licu mesta vidim o čemu se ovde pričalo - kazao je Miloš Pavlović.\nOn je dodao da su cene na austrijskim planinama u sezoni veoma visoke i da, ako postoje dobri uslovi za skijanje kod nas, uz niže cene, sigurno je interesantnije zimovanje "među svojim narodom".


Poslanici i delegati stranaka iz Republike Srpske u Parlamentu BiH zaključili su danas da se nistu stekli bezbjednosni uslovi za njihov povratak na posao u institucije BiH u Sarajevu.\nOni su na sastanku na Jahorini naglasili da će se u Sarajevo vratiti tek kada Savjet ministara i Nezavisni odbor Parlamenta BiH analiziraju informaciju Direkcije za koodinaciju policijskih tijela BiH o događajima 6. i 7. juna u Sarajevu i kada im bude garantovana bezbjednost.\nNarodna skupština RS usvojila je u petak zaključke kojim se traži obezbjeđenje institucionalnih i personalnih garancija za bezbjednost poslanika, delegata i zaposlenih u institucijama BiH u Sarajevu.\nDemonstranti, koji su tražili usvajanje zakona o JMB, blokirali su 6. i 7. juna u zgradi institucija BiH u Sarajevu oko 1.500 ljudi, među kojima su bili parlamentarci, ministri, službenici, strane diplomate i bankari.\nDirekcija za koordinaciju policijskih tijela u izvještaju o ovim događajima utvdila je da su ti protesti bili nelegalni, kao i da je postojao veliki broj porpusta policijskih tijela Kantona Sarajevo i FBiH.


Srpski sportisti postavili vremensku kapsulu u Minsku: Potomcima poželeli da budu srećni i uspešni - Biznis Telegraf.rs\n28/06/19 | 17:07\nSrpski sportisti postavili vremensku kapsulu u Minsku: Potomcima poželeli da budu srećni i uspešni\nReprezentativci Srbije koji učestvuju na II Evropskim igrama u Belorusiji prisustvovali ceremoniji početka izgradnje stambene četvrti Šampioni u sklopu Minsk Worlda, najvećeg građevinskog poduhvata u Evropi koji realizuje BK grupa\nU mulitifunksionalnom kompleksu Minsk World, najvećem građevinskom poduhvatu u Evropi od tri miliona kvadratnih metara, koji s izuzetnim uspehom realizuje BK grupa, tokom održavanja II Evropskih igara počela je izgradnja zgrade u čije je temelje, uz prisustvo srpskih reperezentativaca, spuštena vremenska kapsula za buduće naraštaje.\nShodno velikom sportskom takmičenju koje se održava u Belorusiji ta četvrt je nazvana "Šampioni".\n- U poruci potomcima koji će živeti u kompleksu Minsk World poželeli smo da budu srećni i uspešni. Uvereni smo da će u četvrti Šampiona rasti novi šampioni i to ne samo u sportu, već u svim sferama života - rekao je Vibor Mulić, predsednik Saveta direktora "Dana Holdnigsa" i dodao da su obezbeđeni posebni uslovi za kupovinu stanova za sportiste koji su postigli uspehe na svetskim takmičenjima.\nU ime srpskih reprezentativaca kapusulu je postavio Damir Mikec, osvajač srebrne medalje u streljaštvu na II Evropskim igrama.\nU ime srpskih reprezentativaca kapusulu je postavio Damir Mikec, osvajač srebrne medalje u streljaštvu na II Evropskim igrama-Foto: BK TV\n- Veoma nam je drago da kompanija iz Srbije gradi ovde tako veliki i lep kompleks! Trnula je koža dok sam držao kapsulu sa dva grba - Belorusije i Srbije - rekao je Mikec.\nDragan Donević, selektor streljačke reprezentacije Srbije, sa trenerima Jelenom Arunović i Goranom Mikecom, takođe nije krio oduševljenje onim što su videli:\n- Izuzetno nam je drago što smo mogli da se upoznamo sa radom kompanije BK grupa i da se uverimo da pored sportista za Srbiju medalje osvajaju i srpske kompanije koje rade u inostranstvu. BK grupa je svetski šampion u investicijama i gradnji, vratila je Srbiji ono mesto koje je joj je nekad pripadalo i svrstala se u 100 najvećih kompanija na svetu. Posetili smo najveće stambeno gradilište u Evropi gde BK grupa trenutno gradi tri miliona kvadrata stambeno-poslovnog prostora sa školama, fakultetima, dečjim vrtićima, sportskim terenima, medicinskim cetrima u centru Minska. To je grad u gradu u kojem će raditi i živeti 400.000 hiljada stanovnika, što je veličina Novog Beograda. Svi stanovi su opremljeni najnovijom smart tehnologijom - kazao je Donević.\nU mulitifunksionalnom kompleksu Minsk World počela je izgradnja zgrade u čije je temelje, uz prisustvo srpskih reperezentativaca, spuštena vremenska kapsula za buduće naraštaje-Foto: BK TV\nOvaj izuzetan kompleks koji je ponos ne samo grada Minska, već cele Belorusije nedavno su obišli i predsednik Srbije Aleksandar Vučić, ministar sporta Vanja Udovičić i predsednik Predsedništva BiH Milorad Dodik. Tom prilikom predsednik Vučić je istakao da je veoma zadovoljan kvalitetom gradnje kompleksa "Minsk World" i ocenio da je to direktna potvrda uspešne saradnje na raznim poljima sa Belorusijom zahvaljujući predsedniku Aleksandru Lukašenku.\nInače, čuveni sportista iz Velike Britanije Naian Doshi, koji je prisustvovao ceremoniji polaganja kapsule, već je kupio stan u četvrti Šampiona, istakavši da je to fantastično mesto za odrastanje njegove dece.


Austrija preuzima predsedavanje EU - Progovori o pregovorima\nAustrija 1. jula počinje šestomesečno rotirajuće predsedavanje EU čiji će prioriteti biti bezbednost i migracije, očuvanje konkurentnosti kroz digitalizaciju i stabilnost u susedstvu. S obzirom na krize koje su poslednjih godina pogodile EU i uzdrmale poverenje građana, moto trećeg austrijskog predsedavanja biće "Evropa koja štiti".\nNapori Austrije za vreme predsedavanja biće usmereni na jačanje EU, uspostavljanje bližih veza sa građanima, obnovu njihovog poverenja u kapacitet EU, jačanje uzajamnog poverenja članica, kao i vere u EU kao pouzdanu i stabilizirajuću snagu u svetu, navodi se u programu predsedavanja objavljenom na sajtu Ministarstva spoljnih poslova.\nOcenjujući da je EU koja građanima nudi stabilnost, mir i bezbednost moguća jedino u stabilnom i bezbednom susedstvu, austrijsko predsedavanje će se fokusirati na poboljšanje odnosa EU i njenih suseda.\n"U tom kontekstu, centralno mesto zauzimaju Zapadni Balkan i zemlje Jugoistočne Evrope (JIE). U pogledu ekonomske i bezbednosne politike, taj region pripada Evropi i dokazao je da je pouzdan partner za vreme migrantske krize", navodi se u programu i istovremeno podseća na zajedničko istorijsko i kulturno nasleđe.\nU programu austrijskog predsedavanja EU navodi se i da je budućenost Zapadnog Balkana i JIE u EU u "interesu austrijske i evropske ekonomije i bezbednosti".\nDalje se navodi da će se na temeljima bugarskog predsedavanja i strategije proširenja EU iz februara, austrijsko predsedavanje zalagati sa evropskim partnerima za konkretnu EU perspektivu za Zapadni Balkan i JIE zasnovanu na jasnim kriterijumima koji se odnose na pojedinačni učinak i rad na postizanju merljivog napretka.\nKada je reč o bezbednosti i borbi protiv ilegalne migracije, u centru tih napora biće reforma evropskog sistema azila, kao i jačanje agencije za zaštutu evropskih granica (Frontex).\nU vezi zaštite spoljnih granica cilj je i da se bliže sarađuje sa trećim zemljama kako bi se pružila pomoć onima kojima je potrebna zaštita pre nego što uđu u EU, kao i da se oni kojima nije potrebna zaštita spreče da krenu na opasno putovanje do Evrope.\nTim pitanjima šefovi država i vlada EU baviće se na neformalnom samitu u Salcburgu 20. septembra.\nU okviru tog prioriteta ukazuje se i na potrebu saradnje i razmene informacija između članica, kao i za dodatnim naporima na evropskom nivou u borbi protiv pretnji terorizma i radikalizacije.\nNa planu obezbeđenja prosperiteta i konkurentnosti kroz digitalizaciju u programu se ističe da je od ključnog značaja da se izbegne preterana regulativa, napreduje sa inovacijama i digitalizacijom, dovršri digitalno jedinstveno tržište.\nNavodi se i da će austrijsko predsedavanje nastaviti rad na oporezivanju digitalne ekonomije sa ciljem da se profiti oporezuju u zemlji u kojoj se prave.\nAustrija, članica EU od 1995. a zone evra od 1999, predsedavanje EU preuzima od Bugarske a predaće ga na kraju godine Rumunji.\nInače, članice koje predsedavaju EU blisko sarađuju u grupama od po tri. Taj sistem uveden je Lisabonskim ugovorom 2009.\n"Trio" utvrđuje dugoročne ciljeve i priprema zajedničku agendu sa glavnim temama koje će se naći pred Savetom u narednih godinu i po dana. Na osnovu tog programa, svaka od tri zemlje priprema svoje detaljne šestomesečne programe.\nTekući trio čine Estonija, Bugarska i Austrija.


NADREALISTI SU OVO PREDVIDELI Epizoda stara 25 godina naslućuje evropski razlaz\nNajpoznatija sarajevska humoristička ekipa, koju već decenijama malo ko na prostorima bivše Jugoslavije može nadmašiti, je po ko zna koji put pored sposobnosti da nasmeje do suza pokazali i svoju vidovitu stranu.\nPoznato je da su Nadraelisti do sada predvideli čitav niz predratnih i ratnih dešavanja u bivšoj Jugoslaviji, a u ovom novom aktulenom trenutku su potvrdili svoju vidovitost na planu najnovijih dešavanja u EU.\nOvo dokazuje i njihov skeč o takozvanim međunarodnim "pregovorima između evropskih i američkih političara", koji se odnosi na period kada je rat besni u Hrvatskoj i počinje u BiH.\nNadrealisti su tada snimili pregovore stranih diplomata koji su pokušavali naći rešenje za ratno stanje u bivšoj Jugoslaviji.\nPregovori su izazvali nesporazume i svađe među evropskim političarima, a američki diplomata glumio je da ga zanima samo biznis i da se ne želi mešati u probleme evropskog kontinenta.\nPodsećamo da je širom sveta danas je odjeknula vest o izlasku Velike Britanije iz EU, što mnogo ljudi smatraju najavom kraja ove Unije.\nBeba stara 10 dana iz Sarajeva hitno transportovana na LEČENJE U TURSKU\nSTARA 126 GODINA Zapuštena i oronula zgrada postaje BANJALUČKA KUĆA KNJIGE (FOTO)\nUŽASNO ISKUSTVO U jeku Sarajevo film festivala opljačkani gluvonijemi turisti iz Poljske\nDOKAZI NESTAJU, PREDMETI STARE Kako završavaju sudski procesi protiv funkcionera\nOSUMNJIČENI ZA VIŠE KRAĐA Jedan imao falsifikovanu ličnu kartu Hrvatske\nZbog sumnje da su počinili više krivičnih dela u Banjaluci su uhapšeni D. R. i S. I.\nDirektor Instituta za javno zdravstvo RS Branislav Zeljković rekao je da je do sada oko 3.500 građana Srpske pristupilo komercijalnom testiranju na korona virus, koji se plaća 100 evra.


Na KiM danas obeležavanje 13 godina od pogroma nad Srbima\nM. K. 17. marta 2017. 06:45\nIstraga UNMIK policije utvrdila je da su optužbe bile lažne. Martovske događaje na KiM osudili su Savet bezbednosti UN, kao i Evropska unija, a Parlamentarna skupština Saveta Evrope je 29. aprila 2004. donela rezoluciju.\nTrinaesta godišnjica od martovskog pogroma biće obeležena sutra u Kosovskoj Mitrovici polaganjem venaca i odavanjem pošte stradalima na Kosovu i Metohiji 17. i 18. marta 2004. godine.\n„Martovski pogrom je događaj koji ne smemo da zaboravimo, a naša obaveza je da se sa velikim pijetetom setimo svih palih žrtava, a obeležavanje istog treba da upozori da se ovaj događaj ne sme ponoviti,“ saopšteno je iz privremnog organa opštine Kosovska Mitrovica.\nPolaganje venaca na spomen ploče Borivoja Spasojevića i Jane Tučev, koji su u Kosovskoj Mitrovici stradali za vreme martovskog pogroma nad Srbima pre 13 godina biće obavljeno sutra a venci će biti položeni i na „Spomenik istine“ u blizini glavnog ibarskog mosta u ovom gradu.\nVence će, kako je najavljeno, položiti članovi porodica nastradalih, predsednik Privremenog organa opštine Kosovska Mitrovica Aleksandar Spirić i predstavnici opštinske uprave.\nU velikoj sali Doma kulture u Gračanici sutra će biti održana Akademija posvećena 17. martu 2004. godine pod nazivom „Da se ne zaboravi“ u organizaciji Udruženja porodica kosmetskih stradalnika.\nKosovska Mitrovicapogrom Srba


“U BiH sam došao kao prijatelj, niko ne može uništiti BiH ili RS” – Magazin Plus\nHome/“U BiH sam došao kao prijatelj, niko ne može uništiti BiH ili RS”\n“U BiH sam došao kao prijatelj, niko ne može uništiti BiH ili RS”\nPremijer Republike Srbije Aleksandar Vučić, boravi u jednodnevnoj posjeti Bosni i Hercegovini. Vučić je posjetu Sarajevu započeo sastankom sa predsjedavajućim Vijeća ministara BiH Vjekoslavom Bevandom, a na konferenciji za novinare poručio je da je Srbija prijatelj BiH, te da je potrebno da postoji međusobno poštovanje i uvažavanje između obje zemlje i njenih naroda.\nVučić: Divno sam dočekan u džamiji, katedrali i crkvi\nPredsjednik Vlade Republike Srbije Aleksandar Vučić tokom boravka u zvaničnoj posjeti Sarajevu prošetao je Baš-čaršijom te tom prilikom obišao Gazi Husrev-begovu džamiju, Katedralu „Srca isusova“ i Sabornu crkvu.\nPrilikom posjete džamiji, Vučić je za Fenu kazao da se osjeća divno, impresioniran je džamijom, te da je posljednji put u Sarajevu bio davne 1990. godine, ali „ako Bog da dolazit ću češće ubuduće“.\nTakođer je Vučić i prilikom boravka u Katedrali izrazio oduševljenje da je uprskos starosti objekt ipak sačuvan.\nU Sabornoj crkvi su zvona zazvonila prilikom dolaska Vučića, a grupa vjernika ga je oduševljeno dočekala.\nNakon kratkog razgovora sa sveštenicima, Vučić se obratio novinarima.\nPredsjednik Vlade Republike Srbije je zadovoljan razgovorima koje je imao sa predsjedavajućim Vijeća ministara BiH Vjekoslavom Bevandom, sa članovima Predsjedništva Bosne i Hercegovine, te istaknuo da su razgovarali o konkretnim temama, „šta, kako i na koji način da unaprijedimo naše odnose“.\n– Razgovarali smo racionalno, razumno, veoma civilizovano i spomenuli smo jednu ključnu riječ, a to je povjerenje. Izgradnja povjerenja između nas, između naših naroda, između naših građana je nešto što je najvažnije i to povjerenje predstavlja neko novo vrijeme, kao i iskrenost u odnosima – kazao je Vučić.\nNaglasio je da nije došao u Sarajevu da bilo koga obmanjuje, da govori neke stvari koje u Beogradu ne govori, naprotiv, „sve što kažem u Beogradu, kažem i u Sarajevu, a to i jest osnov povjerenja“.\nVučić je istakao da je ovdje došao kao prijatelj, odavde će otići kao prijatelj, „uvjeren da ćemo naše goste odavde sačekati u najboljoj prijateljskoj atmosferi u Beogradu u bilo kom dijelu Srbije“.\n– Drago mi je što ovi ljudi baštine našu tradiciju, što čuvaju našu vjeru, što okupljaju vjernike. Zahvalan sam im na dočeku, bio sam divno dočekan u katedrali i džamiji i mislim da su to dobre poruke, i ako ne možemo u ovom trenutku da imamo dovoljno ljubavi, možemo da imamo dovoljno poštovanja i povjerenja jedni prema drugima – kazao je Vučić na kraju šetnje i obilaska vjerskih objekata u Sarajevu tokom svoje prve zvanične posjete BiH kao premijer Srbije.\nPredsjedavajući Predsjedništva BiH Bakir Izetbegović i članovi Predsjedništva BiH Nebojša Radmanović i Željko Komšić su tokom susreta izrazili zadovoljstvo što je prva zvanična inozemna posjeta srbijanskog premijera Aleksandra Vučića Bosni i Hercegovini.\nNa sastanku je najviše pažnje bilo posvećeno ekonomskoj saradnji između BiH i Republike Srbije. Iskazana je potreba za značajnijim investiranjima u BiH, za unapređenje ekonomskih odnosa i jačanje trgovinske razmjene.\nČlanovi Predsjedništva BiH su istakli da su BiH i Srbija važni trgovinski partneri, te da je Srbija drugi najveći investitor u BiH. Kazali su da postoje mogućnosti za unapređenje saradnje u ekonomiji, turizmu i drugim oblastima.\nSrbijanski premijer Aleksandar Vučić je kazao da je u BiH došao kao prijatelj koji želi graditi povjerenje, te dobre i prijateljske odnose dvije susjedne zemlje. Istakao je da je interes Srbije i BiH poboljšanje ekonomskih odnosa. Naglasio je da trgovinska razmjena dvije zemlje raste iz godine u godinu, te je izrazio potrebu unapređenja razmjene i privredne saradnje.\n“Ne samo značenje dolaska premijera Srbije Aleksandra Vučića, već i razgovori koje je on obavio, pokazuju da smo stvorili novu klimu u regionu i da postoji sve više svijesti da se regionalna saradnja konačno mora konkretizirati više nego do sada”, rekao je danas, …\n… nakon sastanka sa srbijanskim premijerom, ministar vanjskih poslova BiH Zlatko Lagumdžija, javlja Anadolu Agency (AA).\nLagumdžija je istakao kako su u proteklom periodu otopljavani odnosi između BiH i Srbije, te da je došlo vrijeme da se “bavimo ekonomskom i praktičnom saradnjom”.\nOn je podsjetio da je ovu odluku donijela Evropska unija prošle sedmice u Solunu, na Samitu ministara vanjskih poslova zemalja EU i šest zemalja Zapadnog Balkana.\n“U mjeri u kojoj Srbija i BiH budu imali kvalitetnih projekata, u toj mjeri ćemo biti efikasniji, odnosno veći dio sredstava koja su na raspolaganju bit će prisutno u našoj budućnosti. Premijer Vučić zadužio je ministra financija da se pozabavi ovim, a ja sam preuzeo obavezu da ću obaviti komunikaciju, ne samo na nivou institucija BiH, već i entitetskih, kako bih do kraja maja otišao u Beograd na poziv premijera Vučića. Pokušali bismo da se pripremimo za sastanak kojem će premijer Vučić biti domaćin za manje od dva mjeseca, a na kojem će Evropska komisija i visoki komesar za proširenje EU Stefan Fule, zajedno sa predstavnicima šest zemalja Zapadnog Balkana, dogovarati o konkretnim modelima saradnje”, pojasnio je Lagumdžija.\nAleksandar Vučić donirao Općoj bolnici uređaj za zagrijavanje novorođenčadi\nPremijer Srbije Aleksandar Vučić je nakon sastanaka sa zvaničnicima bh. institucija posjetio Opću bolnicu Prim. dr. Abdulah Nakaš kojoj je donirao sto za zagrijavanje novorođenčadi, javlja Anadolu Agency (AA).\n“U BiH sam došao kao prijatelj, niko ne može uništiti BiH ili Republiku Srpsku”\nPredsjednik Vlade Srbije Aleksandar Vučić je nakon sastanka s predsjedavajućim Vijeća ministara Bosne i Hercegovine (BiH) Vjekoslavom Bevandom, na konferenciji za medije, rekao kako je u Sarajevo došao kao prijatelj BiH, poštujući njen teritorijalni integritet i poštujući Republiku Srpsku (RS), javlja (AA).\nNa današanjoj konferenciji za medije Bevanda je kazao kako su Srbija i BiH susjedi, te da je to činjenica koju niko ne može izbrisati i promijeniti. On je istakao kako je na sastanku ocijenjeno da uvijek treba gledati prema naprijed.\n“Pogled prema naprijed mora biti prioritet i ono što je zajednički zaključak jeste fer i čist odnos na svim područjima između nas. Dotakli smo se otvorenih pitanja poput granica, sukcesije i drugih. Gospodarstvo nam je prioritet, robna razmjena ima uzlazni trend, a zajedničkim naporima možemo učiniti više”, rekao je Bevanda.\nPredsjedavajući Vijeća ministara BiH je dodao kako zdravim odnosima između država treba stvoriti uslove da građani obje zemlje posjećuju ove države kao turisti ali i da investiraju.\nOn je dodao da će zajedničkim dogovorom biti donijeta odluka da li će prije izbora u BiH, u oktobru, biti održana zajednička sjednica vlada dvije države.\nOsvrćući se na navode u određenim medijima kako je u posjetu BiH “natjeran da dođe”, premijer Srbije Vučić naglasio je kako odluku o tome donosi sam, dodavši kako se “mi odlično razumijemo i možemo komunicirati, raditi i sarađivati dalje u budućnosti”.\n“Racionalan sam čovjek i došao sam da rješavamo manje probleme koje imamo da unaprijedimo našu ekonomsku saradnju. Govorili smo o stvaranju povjerenja između nas, o stvaranju većeg povjerenja kod naših građana. Očekujemo, poslije velikih projekata koji će se u Srbiji i Beogradu završiti u naredne dvije do tri godine, dramatično veći priliv građana Sarajeva i Mostara, ne samo iz RS-a, u Srbiju. Ujedno očekujemo da sve veći broj građana Srbije posećuje sve delove BiH. Mislim da je razvoj turizma od izuzetnog interesa za obje strane”, istakao je Vučić.\nSrbijanski premijer istakao je kako su Srbija i BiH među najvažnijim partnerima. On je kazao da je u prvom kvartalu 2014. godine zabilježen rast međusobne trgovinske razmjene, da je izvoz BiH u Srbiju porastao za 28 posto, a izvoz Srbije u BiH 18,1 posto.\n“U prvom kvartalu izvezli smo 203 miliona eura iz Srbije u BiH, a BiH je izvezla 83,9 miliona eura što predstavlja rekordne cifre u našoj međusobnoj saradnji. BiH je za Srbiju druga najznačajnija zemlja za investicije. U periodu od 2005. do 2013. godine Srbija je uložila 842,4 miliona eura u BiH, a BiH u Srbiju 110 miliona eura”, rekao je Vučić.\nVučić je naglasio kako je kao predsjednik Vlade Srbije došao u posjetu Sarajevu i BiH kao prijatelj, neko ko prestavljava zemlju koja poštuje teritorijalni integritet BiH, poštuje RS, Dejtonski sporazum i sve narode koji žive u BiH. On je dodao kako gradi povjerenje i neuporedivo bolje odnose u budućnosti sa svim građanima BiH te da očekuje da ljudi u BiH žele da grade takvu vrstu odnosa i s građanima Srbije.\n“Ne moramo biti veliki drugovi, ali mora da postoji poštovanje i uvažanje, što sa strane Srbije postoji. Mislim da je to bez ikakvog skrivanja, licemjernog udvaranja i podilaženja apsolutno fer i najpoštenije moguće što srbija može da učini i isto to očekujemo od BiH”, rekao je Vučić.\nOdgovarajući na novinarsko pitanje o mogućem posredovanju arapskih investicija u BiH, Vučić je kazao kako su ga njegovi prijatelji Arapi pitali o BiH i kako je on rekao sve najbolje. On je dodao kako i Tursku poštuje kao partnera i da s njima razvija odlične odnose.\n“Za nas je važna stabilnost u cijelom regionu, a uspjehu u BiH se radujemo. Bogatija BiH će značiti priliku za bogatiju Srbiju”, poručio je Vučić, dodavši kako je danas razgovarao s Bevandom o projetku srednja Drina, no kako su tu trenutni problemi između Italije i Srbije i cijena.\nKomentarišući novinarska pitanja o snimcima i izjavama iz ranijeg perioda, Vučić je rekao kako su ga ponekad besmilice zabavljale.\n“Predsjednik sam Vlade Srbije koji je osvojio najviše glasova. Srbin sam i ponosan sam na to, na sve građane Srbije i kao takav sam došao kao prijatelj u BiH poštujući njen teritorijalni integritet i RS. Svi koji pokušavaju da od Srbije naprave nešto drugo, a ne prijatelja BiH neće uspjeti što se mene tiče. Niti sam uplašen niti pogođen besmislicama koje su objavljivali”, poručio je Vučić.\nS Vučićem je u delegaciji i ministar finansija u Vladi Srbije Lazar Krstić.\nAleksandar Vučić u prvoj zvaničnoj posjeti Sarajevu


Obama objasnio isplatu 400 miliona Iranu\nRepublikanski predsednički kandidat Donald Tramp je priznao da je pogrešio kada je rekao da je gledao video snimak aviona koji dostavlja isplatu u gotovom novcu Iranu na isti dan kada je Iran oslobodio četvoricu Amerikanaca koje je držao u pritvoru.\nTramp koji često koristi društvene medije, izražavao je zgražavanje povodom tog novca, koji neki republikanci nazivaju otkupninom za taoce.\nU medjuvremenu, predsednik Barak Obama dematuje da je isplata u vrednosti od 400 miliona dolara gotovog novca Iranu na isti dan kada su oslobodjeni taoci bila neki "tajni, mračni sporazum".\nObama ističe da je odluka da se sprovede taj transfer najavljena u januaru, dan posle implementacije američkog nuklearnog sporazuma sa Iranom:\nAmerički predsednik je na jučerašnjoj konferenciji za štampu rekao da ta transakcija nije bila pogodba sa Iranom i da je vlada bila kompletno otvorena tim povodom.\nVol Strit Džurnal je izvestio u utorak da je isplata u gotovom novcu u stranoj valuti dostavljena neobeleženim teretnim avionom. Kako navodi predsednik Obama, to je jedina nova informacija.\nAmerički predsednik je rekao da postoji razlog što je ova suma isplaćena u gotovom novcu:\n“Morali smo da im damo gotov novac jer smo veoma striktni u održavanju sankcija i nemamo bankarske odnose sa Iranom, pa nismo mogli da im pošaljemo ček niti elektronski prebacimo novac na njihov račun.”\nIran je u januaru oslobodio četvoricu američkih talaca posle isplate sume u gotovom novcu. Američki funkcioneri navode da je ta isplata delimično imala za cilj da se reši decenijama stari spor oko prodaje oružja koje nikada nije isporučeno Iranu. Medjutim, kritičari navode da je u pitanju isplata otkupnine za taoce.


Tag / Air Serbia / Vesti online\nLjudi neće da lete Er Srbijom ako nema Vučića!\nE šta ti je srpski narod... Lepo kompanija ponudi popuste na avio-karte, kad će ti narod: Nećemo da letimo ako nema Vučića!\nPosle 23 godine: Prvi let Beograd-Zagreb\nAvion će postati - Divac\nEr Srbija, nacionalna aviokompanija Srbije, objavila je da će bivši profesionalni košarkaški as i legenda NBA lige, Vlade Divac, biti sledeći poznati Srbin čije ime će poneti jedan od aviona...\nRazapeti između šeika i Brisela\nEr Srbija nije zabrinuta zbog pokretanja svojevrsne istrage Evropske komisije o suvlasništvu Etihada u srpskom nacionalnom avioprevozniku. Zapravo, reč je o istrazi u vezi svih Etihadovih kupovina...\nNa letu Beograd-Banjaluka 18 do 20 putnika dnevno\nRedovnom aviolinijom na relaciji Banjaluka - Beograd u januaru ove godine, svakodnevno je u proseku putovalo 18 do 20 putnika. Direktor preduzeća "Aerodromi Republike Srpske" Miroslav Janjić rekao...


Ostvari svoje neograničene sposobnosti – Džo Dispenca - Leo commerce\n1 777.50 RSD\nAUTORI strani, Osho, Popularna psihologija\n1 × 577.50 RSD\nPočetnaProdavnicaAkcija - januar 2022.Popularna psihologijaOstvari svoje neograničene sposobnosti – Džo Dispenca\nPregled korpe „Biti zaljubljen – OSHO“ je dodat u vašu korpu.\nOstvari svoje neograničene sposobnosti – Džo Dispenca\nKako obični ljudi postižu čudesno\nISBN : 9788679504609\n900.00 RSD1,540.00 RSD Sa PDV-om\nOstvari svoje neograničene sposobnosti – Džo Dispenca količina\nAutor ove knjige spaja nauku i drevnu mudrost kako bi nam pokazao da svako od nas može iskusiti mistično i probuditi svoje potencijale. Na osnovu brojnih naučnih istraživanja i iskustva u radu s običnim ljudima koji su ostvarili neverovatno u svom životu, pisac nas podučava kako da se spojimo s frekvencijom univerzalne svesti, kako da pokrenemo svoja energetska središta i oslobodimo se prošlosti kroz usklađivanje tela s novim umom.\nOstvarite svoje neograničene sposobnosti i uđite u kvantno polje bezbrojnih mogućnosti, polje u kojem možete postati bilo ko i ostvariti nešto čudesno.\nAkcija - januar 2022., AUTORI strani, Džo Dispenca, Popularna psihologija, Popularna psihologija\nAfirmacije za put promene Siniša Ubović


Globalni oporavak na vezi - eskaliranje gubitaka u drumskom saobraćaju\nGlobalni oporavak na vezi – eskaliranje gubitaka u drumskom saobraćaju\nJuly 7, 2020 April 23, 2021 adminR\nNovo istraživanje IRU-a pokazuje da se ove godine više od 3,5 miliona drumskih prevoznika globalno suočava sa neviđenim finansijskim gubicima, kao rezultat saobraćajnih ograničenja i ukupnog ekonomskog pada uzrokovanog pandemijom.\nGubici drumskog teretnog transporta na globalnom nivou do 2020. godine premašiće 550 milijardi eura, što je pad od 18%;\nUticaj putničkog prevoza tri puta je veći; samo u Evropi gubici će premašiti 80 milijardi evra, što je pad za 57%.\nKompanije za prevoz robe globalno očekuju prosečni pad prometa od 18% u 2020. godini, što je ukupno 551 milijardi EUR.\nSektor je pod značajnim uticajem naročito na Bliskom Istoku i Severnoj Africi (-22%) i Aziji (-21%); u Evropi je niži za 64 milijardi EUR (-17%);\nKompanije u Argentini, Kini i Iranu suočavaju se sa više od 30% pada.\nKompanije za prevoz putnika u Evropi očekuju da će ove godine izgubiti 81 milijardu evra ili 57% svog godišnjeg prihoda.\nNajviše su pogođeni turistički autobuski prevoznici (-82%) i međugradski prevoznici (-70%), a slede taksi kompanije (-60%) i autobuski gradski prevoznici (-42%);\nKompanije u Bugarskoj, Španiji, Švedskoj i Velikoj Britaniji suočavaju se sa više od 70% pada.\n“Usluge drumskog prevoza su od značaja za ekonomije i zajednice svuda u svetu”, rekao je generalni sekretar IRU-a Umberto de Pretto. „Ovi novi podaci su alarmantni. Svaki pojedinačni operater drumskog prevoza koji bankrotira uticaće na kretanje ljudi i robe. “\nPotrebne su jasne mere oporavka\nIRU je objavio plan oporavka u 10 tačaka, sa finansijskim i nefinansijskim merama za vlade i banke, kako bi podržao prevoznike u drumskom saobraćaju, olakšao kretanje ljudi i robe i pokrenuo globalni oporavak, ali od tada je preduzeto vrlo malo, a u nekim slučajevima gotovo ništa.\n“Videli smo mnoge vlade da prilagođavaju propise i najavljuju pakete za oporavak, ali detalji za prevoznike u drumskom saobraćaju su uglavnom nejasni”, rekao je Umberto de Pretto.\n„Naše istraživanje ukazuje na neposrednu potrebu za merama usmerenim prema industriji koje odgovaraju obimu trenutne situacije. Čak i na vrhuncu krize, drumski prevoz je ostao fleksibilan, operativan i nastavio je da igra svoju jedinstvenu ulogu. Sada su globalni napori za oporavak ugroženi bez jasnih vladinih akcija podrške operaterima drumskog saobraćaja. “\nSistem za praćenje oštećenja automobilskih guma\nLufthansa grupa: 50 odsto flote se vraća u vazduh


Pomeranje satova jedno od poslednjih - 84 odsto građana za ukidanje\nSvaka država će birati letnje ili zimsko računanje vremena\nSatovi su zbog sezonskog završetka "letnjeg računanja vremena" prošle noći pomereni jedan od poslednjih puta jer se pokazalo da je ta promena loša i za privredu i za ljudsko zdravlje, piše na svom sajtu američki mesečnik za tehnologiju "Wired".\nPred jutro poslednje nedelje u oktobru, cela Evropa svake godine prolazi kroz isti ritual pomeranja časovnika sat unazad, te ljudi ustaju odmorniji nego uobičajeno, zahvaljujući dodatnom satu koji su proveli u krevetima, a drugi tu promenu vremena koju su propustili shvate tek kada negde stignu sat ranije nego što je trebalo.\nAli možda neće tako ostati još dugo: u martu 2019. godine Evropski parlament je odlučio da se potpuno okonča sezonska promena računanja vremena, početak i kraj letnjeg računanja. Ako to odobri samit EU, a zatim države članice ratifikuju i pretvore u zakone, satovi će se poslednji put pomeriti u martu ili oktobru 2021. godine.\nAko se to dogodi, svakoj državi-članici EU će biti prepušteno da odabere da li će trajno živeti u "letnjem vremenu" u kom slučaju će njihova poslednja promena sata biti u martu 2021. godine, ili u "starom" koje sada važi samo zimi te bi tim zemljama poslednje pomeranje sata bilo u oktobru 2021.\nPristalice te novine, ustvari povratka na staro, kažu da će to uštedeti novac i pomoći da bar spavanje bude zdravije, piše "Wired".\nJer, zadržavanje računanja vremena kakvo je sada jedan režim zimi, a drugi leti, može biti loše za zdravlje. Ljudi su stvorenja s navikama, a "cirkadijalni ritmovi" - ciklusi od 24 sata koji određuju kada se ko oseća pospano, gladno ili mu "treba WC", usko su povezani s "obrascima spavanja".\nPomeranje satova silom razbija "cirkadijalne ritmove" ljudi, te se osećaju umornije i rastrojenije nego inače, slično posledicama uticaja dugolinijskih putovanja avionom.\nI iz studije o američkim radnicima koja je trajala od 1983. do 2006. godine, već se zna da ponedeljkom, pošto su dan ranije satovi pomereni unapred, zaposleni spavaju 40 minuta manje, što je povezano sa 5,7 procenata više povreda na radu i 67,6 procenata više izgubljenih radnih dana, prenosi "Wired".\nOdustajanje od pomeranja satova, te i jednostavnije računanje vremena, ima smisla i iz perspektive trgovine. Sada je EU raspoređena u tri vremenske zone: Ujedinjeno Kraljevstvo, Irska i Portugalija imaju vreme tačno po Griniču (GMT), 17 država zapadne i centralne Evrope je na GMT+jedan sat, dok je Istočna Evropa na GMT+dva sata.\nU zavisnosti od toga da li će se države pojedinačno odlučiti da se pridržavaju "letnjeg" ili "zimskog" računanja, moglo bi se dogoditi da se Velika Britanija i Irska presele u istu vremensku zonu u kojoj je kontinentalna Evropa, što bi olakšalo komunikacije i trgovinu.\nIzgleda da su građani zemalja EU velike pristalice ideje o odustajanju od "letnjeg" računanja vremena. Pre nego što je Evropska komisija izradila predlog o tome, a Evropski parlament ga odobrio, tokom javne rasprave o tome dobila je 4,6 miliona odgovora stanovnika svih 28 država-članica EU. To je najveći broj odgovora ikada dobijenih u bilo kojoj javnoj raspravi na poziv Evropske komisije.\nPokazalo se da se čak 84 odsto građana zalagalo za okončanje pomeranja sata dvaput godišnje. Za to je bilo najviše Britanaca (82 odsto onih koji su se oglasili), a najmanje Grka (56 odsto je reklo da bi se radije i dalje držalo sadašnjeg sistema).\nIdeja o "letnjem" računanju vremena je zaista postala rasprostranjena povodom energetske krize zbog nestašice nafte 1970-ih godina, a tek dve decenije kasnije, 1996. godine, EU je konačno objedinila satove kontinenta u jednom sistemu, nazvanom "Evropskim letnjim vremenom", koji traje od poslednje nedelje u martu do poslednje nedelje u oktobru, a, prema svemu sudeći, okončaće se 2021. godine, piše "Wired".


Tag: "Dodik Milorad"\n"GRDNO SE VARATE!" Dodik odgovorio na američke sankcije (VIDEO)\nDODIK ŽESTOKO ODGOVORIO: Ološ!\nČlan Predsedništva BiH Milorad Dodik izjavio da postoji politički motivisano ponašanje Suda i Tužilaštva BiH prema RS, koja ima jasna ustavna prava.\nDODIK: "Republika Srpska neće ratovati"\nNakon današnjih sastanaka u Predsedništvu BiH član ove institucije Milorad Dodik kazao je kako taj susret nije dao neki poseban rezultat.\nDODIK: "Vreme je za promenu pristupa, bez stranaca"\n"Bosna i Hercegovina je najnerazvijeniji deo u Evropi u kojoj ni 26 godina posle rata nije došlo do pomirenja i zato je vreme za promenu pristupa bez stranaca."\nMILORAD DODIK: "Dok se ne ukine Inckov zakon - nema razgovora"\nIzetbegovićevo pominjanje Jasenovca je neprimereno!\nUvod u još veće zaoštravanje situacije?\nMILORAD DODIK: Nijedan politički cilj nije vredan žrtvovanja mira u Bosni!\nNijedan politički cilj nije vredan žrtvovanja mira u Bosni!\nDODIK ODBRUSIO DŽAFEROVIĆU: "Neće proći"\nMilorad Dodik izjavio je da Šefik Džaferović pokazuje da je jedan od političkih naturščika ako i dalje veruje da je kriza u BiH plod politike pojedinca.\nDODIK: Gospodine Izetbegoviću, to je strašna uvreda i udaljava nas\nReći za Republiku Srpsku da je aparthejd je strašna uvreda za nju i srpski narod


Procedure su tu da bi se kršile - Istinomjer\nProcedure su tu da bi se kršile\n24. Februara 2016.\t Dalio Sijah\nKomentarišući nedavno usvajanje mehanizma koordinacije u VM BiH, premijerka RS Željka Cvijanović je rekla kako je on usvojen mimo procedure te da entitet na čijem je čelu neće učestvovati u tijelima mehanizma dok se on ne prepravi.\n“Mi u Vladi Republike Srpske ne radimo kao padobranci. Kod nas postoje procedure, i one se poštuju.”\nPremijerka Cvijanović se očigledno zanijela u žaru kritike spram usvajanja mehanizma koordinacije pa je tako zaboravila na brojne primjere kršenja procedura od strane Vlade na čijem je čelu.\nNa samom početku aktuelnog mandata Vlade RS, krajem 2014. godine NSRS je usvojila Budžet i ekonomsku politiku RS za 2015. godinu po hitnoj proceduri, o čemu je tada pisao i istinomjer.\nInače, prema Zakonu o budžetskom sistemu RS (Član 21.) Budžet se donosi i usvaja prema budžetskom kalendaru. Procedura kreiranja Budžeta praktično traje cijelu godinu, od 15. februara, kada Ministarstvo finansija dostavlja budžetskim korisnicima instrukciju o izradi Dokumenta o okvirnom budžetu. Vlada RS ovaj dokument usvaja najkasnije do 30. juna tekuće godine. Zakon dalje propisuje kako 15. oktobra resorno ministarstvo Vladi RS dostavlja Nacrt budžeta za narednu fiskalnu godinu do 15. oktobra, a Vlada ga utvrđuje do 5. novembra, te ga šalje u Narodnu skupštinu RS, koja se onda o njemu izjašnjava do 15. novembra. Nakon toga, Vlada RS bi do 1. decembra trebala izraditi Prijedlog budžeta za narednu fiskalnu godinu, te ga ponovo poslati u NSRS na izjašnjavanje do 15. decembra.\nMeđutim, u zapisnicima sa sjednica Vlade RS iz 2014. godine, nigdje nije spomenut Nacrt budžeta za 2015. godinu. Vlada je u NSRS 22. decembra uputila samo Prijedlog budžeta koji je u konačnici i usvojen, pa tako možemo zaključiti da je u ovom slučaju preskočen niz koraka koji se tiču izrade Nacrta ovog dokumenta, koji nije razmatran u NSRS. Sa druge strane, u Poslovniku NSRS (Član 224.) se jasno navodi da se „donošenje prostornog plana, budžeta, ekonomske politike i strategije pokreće podnošenjem nacrta ovih akata“, što se nije dogodilo u 2014. godini.\nJoš jedan primjer kršenja procedura zabilježen je kada je krajem prošle godine u NSRS usvojen Zakon o radu. Naime, iako je resorni ministar Milenko Savanović najavio da će ovaj zakon biti usvojen u redovnoj proceduri, on je ipak razmatran i usvojen po hitnoj proceduri na sjednici koju su napustili opozicioni poslanici. Prema članu 221. Poslovnika NSRS po hitnom postupku, može da se donese samo zakon kojim se uređuju pitanja i odnosi nastali usljed okolnosti koje nisu mogle da se predvide, a nedonošenje zakona po hitnom postupku moglo bi da prouzrokuje štetne posljedice po život i zdravlje ljudi, bezbjednost Republike i rad organa i organizacija. Predlagač zakona je dužan, da u pisanom obrazloženju prijedloga zakona navede štetne posljedice, koje bi nastale zbog nedonošenja ovog zakona po hitnom postupku.\nS obzirom da u slučaju usvajanja Zakon o radu RS definitivno nisu postojale nepredviđene okolnosti, a da njegovo nedonošenje svakako nije moglo imati štetne posljedice po zdravlje ljudi i bezbjednost RS-a, možemo zaključiti kako je procedura i u ovom slučaju prekršena.\nNajnoviji primjer kršenja procedura od strane Vlade RS je zaključivanje tri aneksa ugovora sa kompanijom „Comsar Energy“ kojima je RS preuzela na sebe niz obaveza među kojima su i one koje nisu u njenoj nadležnosti. Naime, Vlada RS je na sjednici održanoj 28. januara ove godine dala saglasnost na Aneks ugovora o koncesiji za izgradnju i korišćenje TE „Ugljevik 3“ i Aneks II ugovora o koncesiji za eksploataciju uglja na ležištu „Ugljevik Istok 2“ sa preduzećem „Comsar Energy RS“ i saglasnost na Aneks ugovora o koncesiji za izgradnju i korišćenje HE „Mrsovo“ na rijeci Lim.\nIzmeđu ostalog, u jednom od članova ovih aneksa navodi se kako će Republika Srpska do posljednjeg dana odugovlačiti sa primjenom evropskih propisa koji bi mogli da nanesu štetu koncesionaru. Ovim je Vlada RS na sebe preuzela obaveze koje apsolutno nisu u njenoj nadležnosti nego u isključivoj ingerenciji BiH.\nAko na sve ovo dodamo i način na koji je formirana aktuelna Vlada RS, kupovinom poslanika u NSRS koja još uvijek nije doživjela svoj pravosudni epilog, možemo zaključiti kako je Željka Cvijanović izgovorila neistinu tvrdeći da vlada kojom rukovodi “poštuje procedure”.\nPremijerka Republike Srpske, Željka Cvijanović kandidatkinja je SNSD-a za predsjednicu RS na predstojećim oktobarskim izborima. Obrazlažući svoja čvrsta uvjerenja da će upravo ona postati...\nŽeljka Cvijanović ima još 133 članak/a na Istinomjeru, više informacija o ovom akteru možete naći ovdje


Šabac uplivao u pogrešnu dimenziju, Novi Beograd nije njegova liga: Lider Superlige čuva savršen učinak\nIzvor: MozzartSport.com, 03.Dec.2021, 23:31\nMomci Vladimira Vujasinovića ubedljivi na bazenu "11. april" - 18:4\nVaterpolo je jednostavna igra kada ga igraju majstori. A, ponekad deluje da vaterpolisti Novog Beograda ne igraju, već da se poigravaju u bazenu. Iz paklenog ritma Novi Beograd izašao je sa jednim, bezbolnim ožiljkom. Onim zarađenim u Ligi šampiona od Ferencvaroša u Budimpešti. Za kraj mini-ciklusa, koji je uvod u borbu za prvi trofej i bitke u Kupu Srbije, vaterpolisti Novog Beograda su, kao i pre deset >> Pročitaj celu vest na sajtu MozzartSport.com << dana, tukli Šabac - 18:4 (5:1, 5:1, 6:1, 2:1).\nZnatno teže Novi Beograd dobio je Šapčane u regionalnoj ligi, morao je da zapne i podigne nivo obrtaja kako bi slomio otpor rivala. I taj prvi susret timova poslužio je Novom Beogradu da skenira protivnika, stekne bolju sliku o mogućnostima i kvalitetu Šapčana, a potom u narednom izvrši udar na mestima gde je najtanji. Eksploatisao je Novi Beograd mane protivnika, bolje je plivao, imao sijaset kontri...\nNi četvrtinu Šabac nije izdržao, Vujasinovićevi momci napunili su rivala ličnim greškama, konstantno imali igrača više i maestralno ga koristili. A, takođe i brdo peteraca. Na turniru regionalne lige u Beogradu timovi su mahom propuštali šanse da na najlakši način dođu do gola - promašili su trećinu penala. Najstroža kazna je, pak, za Novi beograd bila poslastica. To je i ostala. Bez promašaja je Novi Beograd bio na prvom turniru Jadranske lige, tukao ih je besprekorno i večeras.\nKula od karata koju je posložio Anto Vasović počela je da se ruši upravo iz peterca. Ivan Kopcev je skrivio penal, a Dušan Mandić ga je realizovao nakon prethodnog loba iz igre. Bili su to prvi signali lakog pada Šapčana na "11. aprilu", a nije previše vremena bilo potrebno Novom Beogradu da utakmicu pretvori u "viktoriju". Kampovali su izabranici Vladimira Vujasinovića ispred gola protivnika, rutinski rešavali situacije sa igračem više, a u dva navrata je Strahinja Rašović ostao u vagterpolo ofsajdu i na sjajna dodavanja posle odbrana Gojka Pijetlovića matirao Radoslava Filipovića, koji je dobio poziv Dejana Savića za reprezentativno okupljanje.\nŠabac je u sve četiri deonice po jednom uspevao da zatrese mrežu lidera Superlige, ne više od toga. Šabačkim Delfinima bilo je potrebno četiri minuta da postignu prvi gol preko kapitena Nikole Markovića, a došao je posle "hokejaške" izmene Vladimira Vujasinovića. Redom su se upisivali na semaforu i Vasilije Martinović, Angelos Vlahopulos, Duško Pijetlović... Mahom u trenucima kada je Novi Beograd imao igrača više.\nIsterao je Novi Beograd iz igre Mihajla Repanovića i Ivana Kopceva, koji je skrivio dva peterca, a drugi je sa lakoćom u gol pretočio Draško Gogov, minule sezone najbolji strelac. Jedini koji je koliko-toliko uspeo da odskoči u Šapcu, suprotstavi se Novom Beogradu i zatrese mrežu dva puta je Ognjen Stojanović. Propustio je povremeni reprezentativac Srbije turnir Jadranske lige, bio je to ozbiljan udar na ambicije Šapčana. Prekinuo je Ognjen Stojanović dve velike serije drim-tima, ali to nimalo nije omelo Novi Beograd. Naprotiv, nastavio je u istom ritmu da igra do kraja.\nRazmahao se u drugom poluvrmenu i Miroslav Perković, jedan od najtalentovanijih centara na svetu. Crnogorski nebrušeni dijamant letos se usidrio na "11. aprilu" došao je na "doradu" kod Vladimira Vujasinovića i da pokupi fore od Duška Pijetlovića, napreduje i stasa na Novom Beogradu. Imao je blistavih trenutaka, evidentno je da prostora za napredak i izrastanje u dominantnog centra ima, a na Miroslavu Perkoviću je da životnu priliku ugrabi i da "grize". Šapčanima je spakovao dva gola.\nDa Šabac ne ostane bez gola u poslednjem kvartalu postarao se kapiten Dušan Marković, koji je prelepim lobom pronašao put do mreže, i poravnao se sa Ognjenom Stojanovićem. Kod Novog Beograda najefikasniji bio je Dušan Mandić sa tri gola, a pored pomenutog Miroslava Perkovića po dva su postigli i Duško Pijetlović, Strahinja Rašović, Vasilije Martinović i Radomir Drašović.\nVATERPOLO SUPERLIGA SRBIJE - 8. KOLO\nNovi Beograd - Šabac 18:4\n17.45: Zemun - Vojvodina\n18.45: Radnički - Nais\n19.00: Partizan - Valis\n20.00: Crvena zvezda - Proleter


"ŽELE DA UTIČU NA PRAVOSUĐE SRBIJE" Oštre reakcije iz Srpske na pismo Turkovićeve - Srpskainfo\n"ŽELE DA UTIČU NA PRAVOSUĐE SRBIJE" Oštre reakcije iz Srpske na pismo Turkovićeve\nNota ministarke inostranih poslova BiH Bisere Turković Srbiji povodom presude bivšem komandatnu takozvane Armije RBiH, predstavlja diplomatski skandal i nedospustivo miješanje u pravosuđe druge zemlje, ocjenjuju u Republici Srpskoj.\nTurkovićeva je notu poslala Srbiji, tačnije Ministarstvu inostranih poslova, nakon što je u toj zemlji na deset godina zatvora osuđen bivši komandant takozvane Armije RBiH, Husein Mujanović, zbog zločina nad Srbima u ratnom zatvoru u Hrasnici kod Sarajeva. Turkovićeva, koja poziva Srbiju da prekine ovu praksu zbog stabilnosti u regionu, takođe je pisala i čelnicima Evropske unije, komesaru za inostrane poslove i bezbjednost Žozepu Borelu i komesaru za proširenje Oliveru Varheliju.\nUvjerena sam da shvatate ozbiljnost situacije i njen potencijalni negativni uticaj na stabilnost. Molim vas da iskoristite svoj autoritet i pozovete na osudu svih faktora koji mogu destabilizovati odnose država bivše SFRJ. Pozovite na poštovanje međunarodnog prava. Pozovite na obustavu svih jednostranih i politički motivisanih zakona, posebno onih koji čine štetu građanima drugih država – navodi, između ostalog, Turkovićeva u pismu zvaničnicima EU.\nDok ona poziva Srbiju da „uloži sve napore u zaustavljanje dosadašnje prakse u vođenju krivičnih postupaka za ratne zločine protiv građana BiH pred svojim sudovima“, u Republici Srpskoj smatraju da su Bošnjaci naučili da kontrolišu pravosuđe na BiH, pa žele i ono u Srbiji, te da je ovakvo ponašanje ministarke nedopustivo.\nKojić: Diplomatski skandal\nDirektor Republičkog centra za istraživanje rata, ratnih zločina i traženje nestalih lica Milorad Kojić potez Turkovićeve naziva diplomatskim skandalom.\n– Frustracije bošnjačke političke elite vezane za procese koji se vode za ratne zločine, zločine nad Srbima, postale su već apsurdne i smiješne. Zamislite kad napišete da presuda, koja je uspostavljanje vladavine prava i zadovoljenje pravde, može ugroziti odnose u bivšoj Jugoslaviji – kaže Kojić za Srpskainfo, dodavši da je nevjerovatno da se neko ko je ministar inostranih poslova jedne zemlje tako obraća drugoj zemlji.\nKojić smatra da je to direktan pokušaj miješanja u pravosudni sistem druge države.\n– Očigledno je da su oni naučili da kontrolišu procese za ratne zločine koje se vode u BiH. Pravosuđe u BiH nije procesuiralo taj predmet, a to što je on u Srbiji procesuiran i imamo presudu od deset godina govori da je dokaza bilo i da ga je moglo raditi i pravosuđe u BiH. Međutim, nije željelo, upravo pod političkim pritiskom Bošnjaka, prije svega SDA, što se sada vidi preko sramnog pisama Bisere Turković – tvrdi Kojić.\nIstiče da je Turkovićeva pisala ispred jednog naroda, te da to pismo ne može predstavljati odnose unutar BiH.\nMajkićeva: Nedopustiv potez\nDa je potez ministarke nedopustiv saglasna je i delegat SNSD u Domu naroda parlamenta BiH, Dušanka Majkić.\n– Ovakvim ponašanjem i halabukom nad presudom suda, i to prvostepenom, koja je podignuta u domaćoj javnosti i na međunarodnom planu prema predstavnicima EU, nastavlja se zastupati stav koji je potpuno neodrživ i neodbranjiv, a to je da su Srbi agresori, a Bošnjaci jedine žrtve – kaže Majkićeva.\nDodaje da je SDA borac za ljudska prava samo kada se radi o presudama protiv pripadnika srpskog naroda.\n– Pravosudne institucije treba da rade bez pritiska, a ovaj primjer pokazuje da Bošnjaci isto tako djeluju u BiH, pokušavajući staviti šapu na ono što se zove miješanje u odluke pravosudnih organa. Nedopustivo je da se jedna stranka ovako neodgovorno ponaša prema zločinima koji treba da budu sankcionisani – kategorična je Majkićeva.\nDžaferović pozvao ambasadora\nTurkovićeva nije jedina koja je reagovala na presudu. Predsjedavajući Predsjedništva Bosne i Hercegovine, Šefik Džaferović (SDA), pozvao je juče na hitan sastanak ambasadora Republike Srbije u BiH Aleksandra Đorđevića.\nKako je navedeno, razlog za pozivanje ambasadora Srbije je iskazivanje protesta zbog presude kojom je državljanin BiH Husein Mujanović osuđen pred srpskim sudom zbog “navodnih ratnih zločina počinjenih na teritoriji BiH”, kao i protest “zbog prakse sudskog progona državljana BiH koje provode vlasti u Srbiji”.\n– Kao da nije dovoljno samo što je pokrenuta kampanja prema Srbiji, u smislu pokretanja note upućene prema Ministarstvu inostranih poslova, već vidimo da je (Šefik) Džaferović pozvao hitno ambasadora Srbije da traži odgovor šta je uradilo pravosuđe Srbije, kao da ambasador može da polaže račune za odgovor pravosudne institucije – prokomentarisala je Majkićeva.\nPolitika Bisera Turkovićdiplomatska notaHusein Mujanovićpismoratni zločiniSrbija


Marjanović: Nadam se da ću biti u reprezentaciji - Sportskacentrala.com\nMarjanović: Nadam se da ću biti u reprezentaciji13.06.2017 11:57hCentar Detroit Pistonsa Boban Marjanović još jedanput je potvrdio da mu je želja da nastupa za Srbiju na predstojećem Eurobasketu, koji je na programu od 31. avgusta do 17. septembra.\nGorostas iz sinoć je prisustvovao prvoj finalnoj utakmici plej-ofa Super lige Srbije između Crvene zvezde i FMP-a iz Železnika, koju je pratio u društvu nekadašnjeg saigrača Maika Cirbesa.\n- Naravno da želim da igram za reprezentaciju na Eurobasketu. Videćemo šta će se dogoditi. Nadam se da će sve biti ok i da ću biti u reprezentaciji, rekao je Marjanović.\nPodsetimo, Marjanović je propustio Olimpijske igre u Riju, jer je u period priprema nacionalnog tima bio u SAD, kako bi završio detalje ugovora sa Detroitom.\nSelektor Aleksandar Đorđević zakazao je okupljanje "Orlova" za 20. jul.


Crnogorke srušile Japan, Njemice bolje od Holandije - BIGportal.ba\nCrnogorke srušile Japan, Njemice bolje od Holandije\n8 Decembra, 2019 8 Decembra, 2019 0186\nRukometašice Crne Gore pobjedom su otvorile Glavnu fazu Svjetskog prvenstva pobjedom mad domaćinom Japanom rezultatom 30:26.\nPopularne “Lavice” su ostale u igri za jedno od prva dva mesta koje vode u polufinale, a približile se poziciji koja im garantuje kvalifikacije za Olimpijske igre.\nNa početku je delovalo da će Crna Gora lako pobediti Japan, ali su se one vratile u meč i najavile pravu dramu pa je Crna Gora u uzbudljivoj završnici odnela veliku pobedu.\nMeč je rešila Majda Mehmedović, koja je u pravom trenutku pokazala “od kakvog je kova” i posle promašenog sedmerca poslala loptu u mrežu za 27:24, da bi Andrea Klikovac u narednom napadu pogodila za tada već nedostižnih 28:24.\nJovanka Radičević dala je osam golova , Majda Mehmedović šest, Tanja Brnović i Jelena Despotović po četiri pogotka. U redovima Japana, Fudžita je bila predvodnica sa 7 pogodaka, a Sasaki je pratila sa 6.\nU grupi II se odigrao još jedan susret, a akteri su bili Rusija i Rumunija. Reprezentativke Rusije su bez većih problema došle do ubedljive pobede rezultatom 27:18, a utakmica je bila rešena tek u drugom poluvremenu, pošto je Rusija “dodala” gas u drugom i serijom 10:1 rešila pitanje pobednika.\nIgračica utakmice bila je Vladlena Bobrovnikova koja je postigla 5 golova, koliko je imala i Kristina Neagu najefikasnija igračica Rumunije.\nU istoj grupi je nešto kasnije Nemačka uspela da pobedi Holandiju u jednoj vrlo tesnoj utakmici posle neizvesne završnice i spektaklu u poslednjem minutu.\nObe ekipe su bile vrlo nervozne na početku, ali su Nemice ipak nešto bolje počele i rano došle do 4:1. Morao je selektor Holandije da zatraži tajm aut i da napravi neke izmene, pa smo posle nekoliko minuta videli odličan odgovor i rezultat 5:5.\nNa krilima ove serije, Holanđanke su uspele da iznesu prvo poluvreme i da povedu sa 12:11, da bi u nastavku Nemačka preuzela primat i sjajnom igrom došla do prednosti 22:17, pa je Holandija jedino mogla da ublaži poraz i utakmica je završena rezultatom 25:23 u korist Nemačke.\nBek reprezentacije Nemačke Emili Bolk sa 6 golova bila je najefikasnija, dok se u redovima Holandije istakla Keli Dulfer sa 4 pogotka.\nNBA zvijezde stižu u Nikse?\n“Britanski vojnici da se pripreme za borbu u Evropi”


YU grupa i Alen Islamović na Ušće fest-u – Volim Podgoricu\nHome / NOVOSTI / Kultura / YU grupa i Alen Islamović na Ušće fest-u\nYU grupa i Alen Islamović na Ušće fest-u\nMarko Komlenac 11.07.2018\tKultura, NOVOSTI Leave a comment\n„Ušće fest Bijelo Polje“ već godinama dominantno obilježava ljetnju festivalsku scenu Bijelog Polja i Sjevera Crne Gore sa najvećim muzičkim imenima bivše Jugoslavije.\nPodsjećanja radi, u godinama iza nas na Ušću su nastupali: Crvena Jabuka, Riblja Čorba, Piloti, Galija, Van Gogh, Teška industrija, kao i mnogi drugi bendovi iz Crne Gore i regiona.\nOva godina donosi mali jubilej od 5 godina organizovanja Ušće festa koji će i ove godine pružiti kvalitetan program i nastup legedernog benda Yu Grupe i Alena Islamovića sa svojim Live bendom. Uz pomenute sastave nastupiće i mladi bendovi iz Bijelog Polja, tako da ćemo imati cjelodnevni program i sadržaje koji će iznova obilježiti i 2018. godinu.\nUšće fest je festival koji su kreirali mladi ljudi, kao potrebu da se u Bijelom Polju razvijaju sadržaji koji su namijenjeni omladini, što nije bio slučaj do tada. Kreirajući Lokalnu strategiju za mlade, mladi ljudi su, kroz niz anketa, iskazali jasan zahtjev da se kreira festival koji će sadržajem promovisati kulturni aktivizam mladih ljudi i programski pružiti kompletnu promociju turizma kao jednog od ogromnih potencijala Bijelog Polja.\nFestival se organizuje na najljepšoj lokaciji ušća Bistrice u Lim u dijelu Bijelog Polja đe se započinje jedna od najvećih investicija u novijoj istoriji grada i bistričkog kraja – valorizacija Đalovića pećine, kazao je menadžer Festivala Vladan Čampar.\nGeneralni pokrovitelj festivala Turistička organizacija Bijelo Polje.\nTagUšće fest YU grupa\nPrevious Evo kada će biti prijave za drugi upisni rok na Univerzitet Crne Gore\nNext Pogledajte kako je Tramp pozdravio Đukanovića (VIDEO)


Izvor: Politika, 09.Apr.2012, 17:17\nBEOGRAD – Gradonačelnik Beograda Dragan Đilas izjavio je danas da nema razloga za protest protiv naseljavanja Roma u Resniku i najavio da će raseljavanje neformalnog romskog naselja kod „Belvila” na Novom Beogradu početi u drugoj polovini aprila.\n„Nema nikakve potrebe za tim - 20 porodica, 40 odraslih, nekoliko desetina dece ne mogu nikoga da ugroze i nema nikakvog razloga za proteste”, rekao je Đilas novinarima u Skupštini grada Beograda.\nOn je ponovio da u >> Pročitaj celu vest na sajtu Politika << Beogradu nema pregovora sa ljudima koji zauzmu neki deo zemljišta na kojem treba da se grade veliki infrastrukturni projekti, ali ni sa onima koji smatraju da to što će se na kilometar i nešto od njihovih kuća naseliti 20 porodica Roma predstavlja razlog za demonstracije i napade na policiju.\n„Veliki broj građana koji je juče protestovao nije imao prave informacije o naseljavanju Roma. Svesni smo da se građani plaše doseljavanja onih koji ne rade i koji su krali vodu, struju i neke druge stvari. Ali ni u jednom naselju koji je grad napravio za Rome nemamo takve slučajeve, nigde nemamo problem”, rekao je Đilas.\n„Siguran sam da će deca koja će tamo doći ići normalno u škole, a za njihove roditelje ćemo naći posao. Mi ćemo za njih obezbediti osnovne stvari za život”, rekao je Đilas, dodajući da je pored naselja „Belvil” nastanjeno preko 200 porodica, sa 500-600 dece, od kojih tek sedmoro njih ide u škole.\nMarković:Grad Beograd se trudi da reši problem\nBEOGRAD– Ministar za ljudska i manjinska prava, državnu upravu i loklanu samoupravu Milan Marković izjavio je danas da se grad Beograd trudi da problem neformalnih naselja reši na najbolji mogući način i da podržava stav gradonačelnika Dragana Đilasa da je ponašanje nekih građana Resnika neprihvatljivo.\n„Grad Beograd se trudi da reševanje problema neformalnih naselja učini na najbolji mogući način i u tim naporima uživa punu podršku Ministarstva”, rekao je Marković povodom protesta protiv naseljavanja Roma iz neformalnog naselja kod „Belvila” u Resnik.\nOn je, nakon potpisivanja sporazuma za pomoć romskoj nacionalnoj manjini prilikom upisa u matičnu knjigu rođenih, rekao da Ministarstvo podržava i stav gradonačelnika Beograda Dragana Đilasa da je ponašanje nekih građana Resnika potpuno neprihvatljivo.\n„Ministarstvo je s gradom Beogradom uspostavilo jako dobru saradnju kada je u pitanju raseljavanje neformalnih naselja. Imali smo izuzetan uspeh u raseljavanju neformalnog naselja u Bloku 72 koje je koordiniralo Ministarstvo”, podsetio je Marković i dodao da su ti građani dobrovoljno raseljeni u skladu s najvišim standardima.\nOn je istakao da su u raseljavanju porodica iz tog naselja, pored resornog ministarstva i grada Beogradu, učestvovali i Ministarstvo životne sredine, rudarstva i prostornog planiranja i Udruženje građana „Praksis”.\nDačić: Privedeni navijači „Crvene zvezde” i „Rada"\nBEOGRAD – Ministar unutrašnjih poslova Ivica Dačić izjavio je danas da je posle incidenata u Resniku privedeno 20 osoba, od kojih je 14 zadržano i da je reč o navijačima „Crvene zvezde” i „Rada”.\nKrivične prijave zbog ometanja službenog lica u obavljanju posla podnete su protiv dve osobe, a krivične prijave zbog napada i nasilničkog ponašanja protiv 16 osoba, od kojih su dve maloletne.\nPrekršajne prijave podnete su protiv dve osobe, dodao je Dačić.\nDačić je ukazao da policajci ne mogu da budu „glineni golubovi” i da je povodom incidenta u Resniku razgovarao s predstavnicima gradskih vlasti.\n21:06: SRPSKA PEVAČICA U POLICIJSKOJ STANICI Otkrila šta se tačno dog...\n21:06: Džaferović na prijemu: Naš kompromis ne može biti ničiji por...\n21:06: Policija tri sata pretresala ćelije KPZ-a u Sarajevu\n21:06: SAD: Turska da se "otarasi" ruskog S-400\n21:06: Pavić o aferi "ruski špijun": NATO akcija protiv Rusije zbog S-...\n21:05: Brnabić sa Tao Žangom o strukturnim reformama i saradnji Srbije...


Karadžiæ: O zakonu sledeæe sedmice - B92.net\nKaradžiæ: O zakonu sledeæe sedmice\nBeograd, Strazbur -- Državni sekretar Marko Karadžiæ rekao je da veruje æe predlog zakona protiv diskriminacije biti vraæen u neizmenjenom obliku u Skupštinu iduæe sedmice.\nIzvor: FoNet, Beta, Tanjug nedelja, 8.03.2009. | 10:51 -> 18:02\n"Kad je veæ napravljena greška povlaèenjem zakona iz procedure, trebalo bi sada onima koji se protive, objasniti šta je suština zakona. Ne sme se umesto toga dozvoliti da se zakon menja iza zatvorenih vrata", rekao je državni sekretar ministarstva za ljudska i manjinska prava. "Nije više poenta u zakonu, nego u odbrani sistema", rekao je Karadžiæ.\nOn je dodao da poslanici uvek mogu da podnesu amandman na zakon, a da æe vlada sigurno prihvatiti one amandmane koji su u interesu društva.\nOsvræuæi se na ocene da æe zakon staviti u nezgodnu poziciju matièare ili socijalne radnike kada im se, na primer, par homoseksualaca obrati za sklapanje braka ili usvajanje dece, Karadžiæ je kazao da takvi komentari imaju za cilj organizovanu kampanju protiv antidiskriminacionog zakona.\nKaradžiæ je ukazao da antidiskriminacioni zakon ne pominje brak i porodicu, odnosno da su ta pitanja ureðenja posebnim zakonima o braku i porodici.\nOn je, meðutim, dodao da je pravo dinamièna kategorija, da se odreðena pravila menjaju i da svaki graðanin veæ danas može da podnese inicijativu za pokretanje zakonitosti èlana nekog akta, ako smatra da mu je odreðeno pravo iz drugog zakona ugroženo.\nKaradžiæ je u petak boravio u Briselu, gde je delegacija Vlade Srbije predstavila Evropskoj komisiji Predlog zakona protiv diskriminacije.\nDržavni sekretar je rekao je da je taj zakon u skladu sa najvišim evropskim standardima i da Evropska komisija nije imala nijedan negativan komentar na njega.\nSE: Obaveza zabrane diskriminacije\nSrbija je, kao èlanica Saveta Evrope, u obavezi da zabrani diskriminaciju po svim osnovama, izjavio je komesar SE za ljudska prava Tomas Hamarberg.\nOn je najavio da æe u sredu 11. marta objaviti svoj izveštaj o stanju ljudskih prava u Srbiji. Bez zakona, politika protiv diskriminacije, obaveze i ciljevi, ostali bi neformalni i neobavezujuæi, što je suštinski razlog zbog kojeg bi svaka zemlja trebalo da ima sveobuhvatan zakon protiv diskriminacije, objasnio je Hamarberg.\nOn je podsetio da je Srbija ratifikovala 12. Protokol Evropske konvencije o ljudskim pravima, koji zabranjuje polnu, rasnu, jezièku, versku i politièku diskriminaciju, kao i diskriminaciju koja poèiva na boji kože, mišljenju, nacionalnom i socijalnom poreklu, svojini, roðenju, udruživanju u nacionalne manjine i drugim statusima.\nZato je, smatra Hamarberg, usvajanje domaæeg Zakona protiv diskriminacije, ne samo prirodan, veæ i neophodan sledeæi korak, kako bi se na nacionalnom planu spreèila diskriminacija i harmonizovalo nacionalno zakonodavstvo sa Evropskom konvencijom o ljudskim pravima.\nVeæina zemalja èlanica Saveta Evrope usvojile su ili se neposredno nalaze pred usvajanjem sveobuhvatnih i striktinih zakonskih propisa protiv diskriminacije, napomenuo je Hamarberg i poruèio da takvi zakoni predstavljaju suštinski temelj demokratskih društava, zasnovanih na vladavini prava i principu jednakosti.\nJednak tretman svih pred zakonom, naveo je Hamarberg, suštinski je uslov za valjano funkcionisanje svake države i društva.\nKomentarišuæi odlaganje usvajanja predloženog Zakona protiv diskriminacije, Hamarberg je najpre naglasio da je, prilikom posete Srbiji oktobra prošle godine, stekao utisak da je Vlada svesna važnosti dobrog Zakona protiv diskriminacije i njegovog brzog usvajanja.\nObavešten sam da je povlaèenje Zakona protiv diskriminacije iz parlamenta podstaklo masovne reakcije ministara, politièara, medija i brojnih analitièara iz civilnog i nevladinog sektora, rekao je Hamarberg i, kao posebno znaèajna, pomenuo saopštenja ministra za rad i socijalnu politiku Rasima Ljajiæa, zatim Ministarstva za ljudska i manjinska prava i ombudsmana, što pokazuje da mnogi zaista smatraju da ovaj zakon ima suštinski znaèaj.\nPrema reèima Hamarberga, zakon protiv diskriminacije posebno je potreban marginalizovanim grupama, koje su èesto u manjinskom položaju, kako bi se obezbedila njihova prava.\nOve grupe mogu biti oznaèene kao negativna meta i zato im je potrebna zaštita od ksenofobije, rasizma, antisemitizma, islamofobije, homofobije i drugih predrasuda, precizirao je Hamarberg.\nOn je objasnio da to ne znaèi uvoðenje novih ljudskih prava, veæ osiguravanje dosledne primene dogovorenih standarda Univerzalne deklaracije o ljudskim pravima, sporazuma Ujedinjenih nacija, Evropske konvencije o ljudskim pravima i Socijalne povelje Saveta Evrope.\nUpitan da li je Savet Evrope bio upoznat sa tekstom predloženog zakona, Hamarberg je rekao da se ovaj propis priprema veæ duže vreme i da je, na zahtev ministra Ljajiæa, Venecijanska komisija 2007.godine dala mišljenje o jednoj od ranijih verzija.\nOd tada je tekst nekoliko puta menjan, rekao je Hamarberg i naveo da predlagaèi, na žalost, nisu tražili ekspertizu Saveta Evrope konaène verzije predloženog zakona, što je moglo biti od pomoæi kako bi se obezbedilo da zakon u potpunosti bude usaglašen sa relevantnim meðunarodnim standardima.\nUpitan o sadržini izveštaja koji æe o Srbiji objaviti 11. marta, Hamarberg je rekao da je proteklih godina Srbija preduzela mnoge pozitivne korake, ali da je ostao izvestan broj prepreka boljoj primeni standarda ljudskih prava.\nZakonodavstvo i institucionalni okvir zaštite ljudskih prava su poboljšani, ali primena ostaje slaba, napomenuo je Hamarberg i precizirao da to, drugim reèima, znaèi da su novi standardi na snazi, ali da èesto nisu primenjeni.\nDimitrijeviæ: Šteta po državu\nDirektor Beogradskog centra za ljudska prava Vojin Dimitrijeviæ kaže da odlaganje donošenja Zakona protiv diskriminacije Srbiji nanosi veliku štetu.\nDimitrijeviæ je takoðe ocenio da je Vlada Srbije favorizovala tradiocionalne verske zajednice, koje su tražile izmene predloga u poslednji èas.\nPovlaèenje Zakona o zabrani diskriminacije iz procedure Skupštine Srbije predstvalja "udar na osnovne civilizacijske tekovine", rekla je u Beogradu direktor regionalnog biroa UNDP-a za Evropu i Zajednicu Nezavisnih Država, Kori Udovièki.\n"To je iznad svega udar na osnovnu civilizacijsku tekovinu sadržanu u svim dokumentima UN. Svaka diskriminacija je nedopustiva. U borbi protiv diskriminacije ne može da bude selektivnih pristupa", istakla je Udovièki na konferenciji "8. mart - Meðunarodni dan žena - vek borbe za ženska ljudska prava".\nTaj predlog trebalo je da ove sedmice bude poslat u skupštinsku proceduru, pošto ga je u februaru Vlada usvojila. Meðutim, Vlada je u sredu odluèila da to odloži.\n"Kod nas je glavni problem u vlasti i u državi koja favorizuje jednog aktera koji nije našao za shodno da u toku duge javne rasprave saopšti svoje primedbe, što svako ima pravo, nego to radi u poslednjem trenutku, na neki naèin želeæi da pokaže da ima najvažniji položaj, pa može da to, prilièno obesno, spreèi noæ pred predaju predloga na razmatranje", rekao je Dimitrijeviæ.\nDimitrijeviæ je podsetio da je Predlog zakona protiv diskriminacije dugo pripreman i da graðanima daje pravni lek za diskriminaciju.\nOn je naveo i da je taj predlog u apsolutnom skladu, ne samo sa meðunarodnim obavezama Srbije, nego i sa praksom Evropskog suda za ljudska prava.\n"Jedna od velikih zabluda ovih koji se tom zakonu protive jeste da æe time možda nešto da uštede. Nasuprot tome, svi mogu veæ sada da se žale za diskriminaciju, da tuže našu državu pred Evropskim sudom, a tamo su mnogo veæe odštete nego što bi naši sudovi dali. Mi æemo sada dopustiti da mnogo takvih tužbi odmah ode u Strazbur, umesto da idu na naše sudove i da se tu naðu razna rešenja", ukazao je direktor Beogradskog centra za ljudska prava.\nPrema njegovim reèima, odlaganje ili spreèavanje donošenja ovog zakona je potez koji, pored materijalne i moralne štete državi, svedoèi i o teškim predrasudama koje vladaju u Srbiji, kao i o tome da vlada dopušta da na nju utièu èinioci koji nisu demokratski, koji nisu sastavni deo pravnog poretka.\nKada je reè o sluèaju Miladina Kovaèeviæa, koji je optužen za prebijanje jednog studenta u SAD, Dimitrijeviæ je kazao da nije upoznat o èemu Vlada Srbije pregovora sa SAD, ali je ocenio da bi izvinjenje Sjedinjenim Amerièkim Državama, uz krivièni postupak protiv Kovaèeviæa i adekvatne kazne za konzularne predstvanike koji su Kovaèeviæu omoguæili da pobegne iz SAD, bile efikasnije od novca.\n"Država ne odgovara za sve što naši ljudi rade u svetu, prema tome ni za to što je Miladin Kovaèeviæ izvršio krivièno delo nanošenja teških telesnih povreda, ali ona odgovara za akte svojih organa, a njeni organi su njeni konzularni predstavnici. A oni su u ovom sluèaju u lošoj nameri, nesavesno, dali putni list nekome da mu omoguæe bekstvo", kazao je Dimitrijeviæ.\nPrema njegovim reèima, moguæe je problem rešiti i izruèenjem Kovaèeviæa.\n"Ne treba smetnuti s uma da novi Ustav nije zadržao onu apsolutnu zabranu ekstradicije naših državljana, veæ da je to ostalo samo u Zakoniku o kriviènom postupku. Znaèi, izlaz iz toga se može potražiti u izmeni tog Zakonika ili dobrim prouèavanjem ugovora o ekstradiciji sa SAD, koji je, uzgred budu reèeno, jedan od najstarijih ugovora koje imamo, iz 1901. godine, i koji su preuzele sve bivše jugoslovenske republike", kazao je Dimitrijeviæ.\nOvaj ekspert meðunarodnog prava je procenio i da bi presuda Haškog tribunala bivšim visokim politièkim, vojnim i policijskim funkcionerima Srbije i SR Jugoslavije mogla da utièe na savetodavno mišljenje Meðunarodnog suda pravde o legalnosti jednostrano proglašene nezavisnosti Kosova, odnosno da se ona može iskoristi kao argument kosovskih Albanaca u tom sluèaju.\n"Presuda, koja za razliku od presude za Srebrenicu, direktno involvira zvaniène vršioce visokih funkcija, mora da ima nekakvog uticaja na razimšljanje suda, ako ne ono koje æe oni navesti u mišljenju, ali u glavi svakog sudije svakako. Ima mišljenja da se to neæe desiti, i ta su mišljenja koja su zasnovana na èistom formalizmu - (bivši predsednik Srbije Milan) Milutinoviæ je osloboðen, a on je izbrano lice, a ovi drugi nisu bili izbarni. Toliko puta su države odgovarale za ono što su radili generali! Drugo, mi se sada ubismo vadeæi million dolara da platimo za to što je uradio vicekonzul, koji tek nije izbrano lice", kazao je Dimitrijeviæ.\nOn je rekao da se procena o tome da li æe presuda bivšim funkcionerima - Nikoli Šainoviæu, Nebojši Pavkoviæu, Sretenu Lukiæu, Dragoljubu Ojadaniæu i Vladimiru Lazareviæu - uticati na sluèaj pred Meðunarodnim sudom pravde ne zasnuva na pravnom znanju.\n"Bilo bi pametnije za one koji zastupaju Srbiju da ovu lošu moguænost uzmu u obzir, umesto što govore da se to neæe desiti", naveo je Dimitrijeviæ.\nProfesor meðunarodnog prava rekao je da Meðunarodni sud pravde u svom mišljenju može da navede da su administracija UN i privremene kosovske institucije prekršile Rezoluciju Saveta bezbednosti UN 1244, jer su dozvolile da doðe do proglašenja nezavisnosti, ali je rekao da takva odluka ne bi imala posledice po države koje su Kosovo priznale kao nezavisnu državu.\n"Iz toga bi sledile neke posledice, ali ne po države koje su priznale Kosovo. Ne mogu da se setim istorijskog primera da je neka država povukla jednom dato priznanje", kazao je Dimitrijeviæ, objasnivši da bi jedino moglo da se desi da neke države kostatuju da Kosovo više ne postoji kao država, ali samo ako bi se ispostavilo da Kosovo, prema njihovoj proceni, ne može samo da organizuje nikakvu vlast, da se tu država raspada.


Električna merenja :: Daibau.rs\nImenik > Instalacije\t> Električna merenja\n116 preduzeća za gradnju\nelektričari po celoj Srbiji\nElektrična merenja - Korisne informacije i saveti\nVeliki deo pokućstva u svakom domu su uređaji i aparati koji rade na struju: od sijalica do grejnih peći. Merenje elektroinstalacija i električnih uređaja je potrebno koliko u toku izgradnje, prilikom razvlačenja instalacija, toliko i kasnije u redovnim intervalima, radi provere i bezbednosti – koliko zbog sprečavanja strujnih udara toliko i požara. Kvarovi na elektroinstalaciji su mogući kao i na bilo kojoj drugoj i zato su kontrola, popravke, održavanje i zamena električne instalacije neophodni. Merenje elektroinstalacija ima tri dela: pregled, proveru i samo merenje. Cene merenja elektroinstalacija naći ćete u kalkulatoru. Pogledajte i druge savete koje smo pripremili, a, naravno, uvek se možete obratiti i našim stručnjacima i oni će rado odgovoriti.


Mobil Auto | Volvo Trucks osvojio jednu od najprestižnijih svetskih nagrada za reklamnu kampanju\nVolvo Trucks osvojio jednu od najprestižnijih svetskih nagrada za reklamnu kampanju\nNa veoma prestižnom takmičenju u oglašavanju The One Show, kampanja kompanije Volvo Trucks za novi asortiman vozila nije samo osvojila impresivan broj od devet nagrada – već je i film Epska špaga /The Epic Split/ dobio jednu od najviše cenjenih nagrada u oblasti oglašavanja – Best in Show /Najbolji na takmičenju/.\nVolvo Trucks reklamna Internet kampanja, koja obuhvata filmove testiranja snimane uživo, deklasirala je ostale učesnike prestižnog festivala The One Show. Na ceremoniji dodele nagrada za oglašavanje, održanoj u Njujorku, kampanja je osvojila devet nagrada zvanih ‘Olovka’ /‘Pencil’/, od toga šest zlatnih. Film Epska špaga /The Epic Split/ osvojio je i prestižnu nagradu Best in Show /Najbolji na takmičenju/ u konkurenciji od 21.000 prijava, prispelih iz celog sveta.\nKampanja sa filmovima uživo snimljenih testiranja obuhvata šest video snimaka koji na spektakularan način prikazuju inovativne karakteristike nove serije Volvo Trucks kamiona. Svi filmovi zajedno, pregledani su više od 100 miliona puta na Internet kanalu YouTube.\n“Nagrade koje se dodeljuju na takmičenju The One Show spadaju u najviše počasti u oblasti oglašavanja. Posebno smo polaskani činjenicom da B2B kampanja i dalje osvaja nagrade za reklamu, na svim takmičenjima za redom”, kaže Per Nilson /Per Nilsson/, direktor Sektora za odnose sa javnošću u kompaniji Volvo Trucks.\nPored nagrade Best in Show, kompaniji Volvo Trucks dodeljena je i nagrada Client of the Year /Klijent godine/. Kampanja je osvojila nagrade u kategorijama Interaktivna reklama, Brendirana zabava i Oglašavanje. Najveći broj nagrada dodeljen je filmu The Epic Split, video snimku prikazanom na internetu u kojem Žan-Klod Van Dam izvodi špagu oslonjen na dva nova Volvo FM kamiona koji se kreću u nazad. Kampanja uživo snimljenih testiranja dobila je i nagradu Zlatna olovka (Gold Pencil) za najbolju kampanju za potrošače u kategoriji oglašavanja.\n“Naša istraživanja pokazuju da skoro polovina kupaca kamiona koja je pogledala filmove uživo snimljenih testiranja navodi da postoji veća verovatnoća da će sledeći put prilikom kupovine novog kamiona izabrati Volvo. Za nas je to još jedan snažan pokazatelj da je kampanja uspešna”, kaže Per Nilson.\nCeremonija dodele nagrada festivala The One Show održana je u petak, 9. maja u Linkoln Centru u Njujorku. Nešto ranije, 1. maja, kampanja je osvojila osamnaest nagrada na njujoškom festivalu-takmičenju oglašivača, uključujući i nagradu Svetski brend godine /Global Brand of the Year/ i Najbolji na takmičenju /Best in Show/. Nekoliko nedelja pre toga, kompaniji Volvo Trucks dodeljene su tri nagrade Zlatno jaje /Golden Egg/ na gala svečanosti takmičenja Golden Egg, najvećeg švedskog takmičenja oglašivača. Kampanja je takođe osvojila i veoma cenjenu nagradu Crna kocka /Black Cube/, kao i nagradu Klijent godine /Client of the Year/ na festival ADC, još jednom prestižnom svetskom takmičenju oglašivača.\nključne reči: gold brand of the year, Mobil Auto, the epic split, the one show, volvo trucks


Tri decenije od formiranja SAO Romanija - FILTER\nTri decenije od formiranja SAO Romanija\nNa današnji dan prije tri decenije formirana je Srpska Autonomna Oblast /SAO/ Romanija koja je bila jedna od srpski oblasti koje su postojale u prvoj fazi osnivanja Republike Srpske.\nSAO Romanija je reorganizacijom srpskih autonomnih oblasti 21. novembra 1991. godine, spojena je sa SAO Birač i tada je nastala SAO Romanija-Birač, koja je 9. januara 1992. godine ušla u sastav Srpske Republike Bosne i Hercegovine.\nSAO Romanija-Birač obuhvatala je planine Romaniju, Jahorinu, Trebević i Sjemeć, te Glasinačko i Sarajevsko polje, kao i region Birač.\nU sastavu SAO Romanije i Birča bile su opštine Pale, Sokolac, Šekovići, Vlasenica, Milići, Olovo, Han Pijesak, Rogatica, Zvornik, Bratunac, Srebrenica i dijelovi sarajevskih opština koje su nakon Dejtona pripale Federaciji BiH.\nRepublika Srpska je tokom osnivanja i dosadašnjeg postojanja imala četiri karakteristične faze od kojih je prva osnivanje srpskih autonomnih oblasti i regija kao integralnih dijelova Jugoslavije /do kraja 1991. godine/.\nDruga faza bila je formiranje posebnog srpskog državnog entiteta koji je objedinio srpske autonomne oblasti i koji je federalna jedinica u Jugoslaviji /januar−avgust 1992. godine/.\nNakon ove faze, došlo je do definisanja Republike Srpske kao nezavisne države izvan BiH i Jugoslavije /1992−1995. godina/, a četvrta faza bila je Republika Srpska kao entitet unutar BiH, nakon potpisivanja Dejtonskog sporazuma.\nZaključivanjem Dejtonskog sporazuma, Republika Srpska je priznata kao integralni dio BiH, kao jedan od dva entiteta.\nSkupština srpskog naroda Bosne i Hercegovine /kasnije Narodna skupština Republike Srpske/ osnovana je 24. oktobra 1991. godine.\nPoslanici Skupštine 9. januara 1992. godine usvojili su Deklaraciju o proglašenju Republike srpskog naroda Bosne i Hercegovine. Ovaj dan se u Republici Srpskoj obilježava kao Dan republike.\nProfesor Radomir Nešković sa Fakulteta političkih nauka u Banjaluci u knjizi “Nedovršena država – politički sistem BiH” navodi da je ključni subjekt formiranja Republike Srpske, kao srpskog državnog entiteta na prostoru BiH, bila Srpska demokratska stranka.\nOn je naveo da je ova politička partija postala legitimni državotvorni subjekt srpskog naroda u BiH, jer je na izborima 1990. godine dobila više od dvije trećine birača iz srpske etničke nacije.\n“Srpski državni entitet u BiH je kreacija Srpske demokratske stranke u složenim okolnostima disolucije Jugoslavije i priznata je od velikih sila kao integralni dio BiH”, navodi Nešković.\nS obzirom na to da je ova politička stranka nastala kao originalna organizacija Srba na području Hrvatske i BiH, ona nije bila politički vezana za stranačke centrale u Beogradu.\n“Zbog samostalne političke pozicije, nezavisne od zvaničnog Beograda, Srpska demokratska stranka je imala mogućnost da samostalno kreira politička rješenja za srpski narod u BiH, bez saglasnosti zvaničnog Beograda”, kaže Nešković.\nPrethodna Sanacija puta Trijangla-Jahorina u toku, saobraća se jednom trakom\nSledeća U Trnovu i Istočnoj Ilidži u toku uklanjanje posljedica poplava


Britanska obavještajna služba "Mi-6" već pola godine u Crnoj Gori prati i prisluškuje poslanike, univerzitetske profesore i vodeće ljude Mitropolije crnogorsko-primorske, a pod prismotrom je 50 osoba, saznaje portal podgoričke "Borbe".\nPrema saznanjima "Borbe" iz obavještajnih krugova, na spisku za praćenje i prisluškivanje obavještajaca "Mi-6", koji djeluju u Podgorici, nalazi se 20 poslanika Skupštine Crne Gore, nekoliko profesora i vodeći ljudi Mitropolije.\nIsti izvor navodi da britanski obavještajci evidentiraju ljude iz vladinih i nevladinih organizacija, ljude u institucijama, na koje nemaju uticaj, odnosno, koji se povezuju sa ruskim krugovima.\nPortal "Borba" navodi da obavještajci "Mi-6" samostalno rade na tom projektu, kao i da su iz čitave operacije isključeni ljudi iz Agencije za nacionalnu bezbjednost i policije.\n"Na spisku ljudi koji su pod njihovom prismotrom nalazi se 50 osoba iz Crne Gore. Mnogo više ih je iz Srbije i Republike Srpske. Na spisku su i sveštena lica, kao i političari, univerzitetski profesori, ali i novinari", otkriva izvor "Borbe".\nCrna Gora je, kako su ranije mediji pisali, poligon "Mi-6" za rušenje legitimno izabranih vlasti u Beogradu i sve ovo što se dešava na Kosovu i Metohiji je dio njihovog plana za destabilizaciju regiona.\nPortal "Borba" navodi da ofanziva agenata "Mi-6" ima strateško uporište u težnji da se medijskim i operativnim djelovanjem oslabi ruski uticaj na Balkanu.\npriskuškivanje Crna Gora Mi-16\nPredsjednik stranke Narod i pravda\nNe pristupa internetu\nPrisluškivati Putina nije lak posao


Tanjug 9. novembra 2019. 07:52\nLUKSEMBURG – Na Opštem sudu Evropske unije u Luksemburgu početkom idućeg meseca kreće rasprava o tužbi Slovenije protiv Evropske komisije u slučaju istarskog vina teran, objavili su slovenački mediji.\nPrva rasprava o slovenačskoj tužbi protiv Komisije u slučaju teran predviđena je za 3. decembar, objavilo je ljubljansko „Delo“, a kao zanimljivost list navodi da bi sud 11. decembra trebalo da odluči je li nadležan za slovenačku tužbu protiv Hrvatske u slučaju arbitraže o granici.\nSvoje vino, koje se proizvodi na slovenačkom Krasu, Slovenija je patentirala pri Evropskoj komisiji kao „teran“ odmah nakon ulaska u EU 2004. te je kasnije uložila prigovor na pokušaj Hrvatske kao nove članice da registruje tradicionalno vino iz hrvatske Istre, poznato pod istim nazivom.\nU „vinskom sporu“ koji se razvio između dve članice EU i susednih zemalja posredovali su Evropska komisija i poverenik za poljoprivredu Fil Hogan koji he u novoj Komisiji preuzeti mesto komesara za trgovinu.\nDelegiranom uredbom iz 2017. Hrvatska je od Komisije dobila pravo da se istarsko vino s oznakom porekla „Hrvatska, Istra“ može prodavati i s dodatkom „teran“ na nalepnici, ako je ta oznaka istaknuta nešto manjim slovima.\nSlovenija nije zadovoljna takvim rešenjem spora pa je na insistiranje svog tadašnjeg ministra za poljoprivredu Dejana Židana, koji je sada predsednik parlamenta, Evropsku komisiju tužila sudu, smatrajući „popuštanje“ hrvatskoj strani pristrasnim postupkom Evropske komisije, zatraživši da se delegirana uredba o priznavanju prava istarskog terana povuče.\nSlovenija u tužbi tvrdi da je Komisija svojim postupkom „prekršila temeljna načela evropskog acquisa i poverenja u pravo, načelo zaštite stečenih prava, legitimnih očekivanja te načela srazmernosti“, prenose slovenački mediji.


Dolazak velikog broja naših državaljana iz inostranstva u Srbiju dovešće i do velikog broja zahteva za PCR testiranjem što je jedan od uslova za nesmetani boravak u zemlji i zbog toga u Vladi pozivaju sve građane koji na lični zahtev žele da se testiraju da to učine isključivo elektronskim putem.\n20200829 epa riccardo antimiani rome Di020003963 preview\nsednica kriznog staba 20201211 tanjug zoran zestic beograd Di021056290 preview\n-Vlada Republike Srbije još jednom apeluje na sve građane Srbije da budu odgovorni, vode računa o svom zdravlju kao i zdravlju svojih najmilijih. Poštovanje preventivnih mera i dalje ostaje jedini siguran i dokazan način zaštite od korona virusa. Nošenje maske u zatvorenim prostorima, održavanje razdaljine kao i redovna higijena ruku i dezinfekcija prostora su od ključnog značaja za sve nas i jedini put to očuvanja našeg zdravlja - navodi se u saopštenju Vlade Srbije.\nŠto se tiče naših građana koji dolaze iz inostrastva, Ustav im garantuje da mogu da dođu. Ako nemaju PCR test, moraće da budu u kućnoj izolaciji 10 dana, koju mogu da prekinu ukoliko urade PCR test i ako se pokaže da je negativan - rekla je dr Darija Kisić-Tepavečvić juče nakon sednice Kriznog štaba.\nPOSTOJEĆE MERE OSTAJU NA SNAZI Vlada Srbije potvrdila preporuke Kriznog štaba: Ugostitelji rade do 20 sati, obavezan PCR test za ulazak u zemlju


EVROLIGA: Zvezda sa Voldenom na teškom gostovanju - mediji.net\nKadrovska situacija i dalje...\nkk crvena zvezdaPreko 5200 vesti\nkk žalgirisUskoro još vesti\nTaman što se završio fudbalski vikend, a već u utorak se nastavljaju novi mečevi. Na programu je derbi kola Superlige Partizan - Vojvodina, a ima i dosta zanimljivih utakmica u Seriji A.\nTrener košarkaša Crvene zvezde Dejan Radonjić se nada da će Zvezda ostati konkurentna uprkos svim problemima zbog izostanka igrača.\nSMRT MILENKA SAVOVIĆA UJEDINILA NAVIJAČE ZVEZDE I PARTIZANA! Kada ode takav čovek onda je tuga obostrana\nSmrt legendranog košarkaša Partizana Milenka Savovića je rastužila sve navijače crno- belih, ali ne samo njih nego i pristalice drugih klubova.Savović je bio aktivan član srpske Tviter zajednice, a mnogi od njih su se oprostili od njega svojim tvitovima. Poslednji ...\nRatko Varda je svoju profesionalni karijeru počeo u Partizanu u kojem je ostao do 2001. godine. On je poznat i kao veliki navijač crno-belih.


Supermarketi ulaze u proces vakcinacije radnika: Austrija planira zasebne centre i za ove divove - Biznis Telegraf.rs\n27/04/21 | 10:55\nPored supermarketa, vakcine od države dobiće kompanije sa državnim udelom kapitala i pojedine velike firme koje su prisutne širom zemlje\nLanci supermarketa u Austriji planiraju da vakcinišu svoje zaposlene od sredine maja. Vlada te zemlje najavila je spremnost da stavi vakcine na raspolaganje, ali za sada još nema fiksnog termina za početak vakcinacije zaposlenih u supermarketima.\nZa pripremu centara za vakcinaciju, kako ističu, trgovinskim lancima su potrebne još dve do tri nedelje. "Nadamo se da ćemo sredinom maja moći da počnemo sa vakcinacijom", ističu iz lanca Špar, koji zapošljava više od 50.000 ljudi, čime je ta grupacija najveći privatni poslodavac u Austriji.\nKompanija je izradila plan vakcinacije, kao i redosled zaposlenih na osnovu kojeg će se davati vakcine. U roku od tri nedelje, svi zaposleni bi trebalo da dobiju prvu vakcinu. Grupacija Rewe u okviru koje posluju supermarketi Adeg, Bila, Bipa, Peni - takođe planira da otvori sopstveni centar za vakcinaciju.\n- Očekujemo da će odbarana preduzeća u trećoj nacionalnoj fazi vakcinacije dobiti vakcine, a to bi trebalo da bude u drugoj polovini maja - poručuju iz Rewe-a. Lidl Austrija se nada da će njihov centar za vakcinaciju moći da krene sa radom između sredine i kraja maja.\nZaposleni su se već interno registrovali za vakcinu protiv virusa korona. Do sredine juna, plan je da se vakcinišu svi zaposleni koji to žele. Drugi lanac diskonta, Hofer, koji ima 12.000 zaposlenih, ukazuje da su sproveli sve pripreme, ali da još nemaju konkretan dogovor o vremenu vakcinacije.\nAustrijska vlada najavila je da želi, što je pre moguće, da u velikim kompanijama otvori zasebne centre za vakcinaciju. Pored supermarketa, vakcine od države dobiće kompanije sa državnim udelom kapitala i pojedine velike firme koje su prisutne širom zemlje, a među njima su i građevinski koncern PORR, ali i Pošta Austrije, naftna kompanija OMV i A1 Telekom Austria.